Ministar spoljnih poslova Republike Srbije Nikola Selaković sastao se danas sa zamenikom pomoćnika američkog državnog sekretara i specijalnim izaslanikom za zapadni Balkan Gabrijelom Eskobarom. Sastanku je prisustvovao i ambasador SAD u Beogradu Entoni Godfri.\nSelaković je poručio da je Srbija strateški opredeljena da intenzivira politički dijalog na najvišem nivou i unapredi ukupnu saradnju sa SAD.\nU svetlu prošlogodišnjeg obeležavanja jubileja, 140 godina diplomatskih odnosa, ministar je ukazao da bi i u budućnosti trebalo nastaviti sa isticanjem pozitivnih primera istorijskog savezništva, u cilju jačanju naših odnosa i partnerske saradnje.\nSelaković je naglasio da je Srbija zainteresovana za unapređenje ekonomske saradnje sa SAD, ujedno ukazavši na značaj prisustva i poslovanja brojnih značajnih američkih kompanija u našoj zemlji.\nTakođe, zahvalio je na kontinuiranoj podršci Vašingtona našem putu ka punopravnom članstvu u EU, rekavši da reforme i unapređenje svih segmenata našeg društva ostaju naš prioritet.\nŠef srpske diplomatije istakao je da su mir, stabilnost i bezbednost u regionu vrhunski interes Srbije.\nSelaković je zahvalio SAD na principijelnoj podršci inicijativi „Otvoreni Balkan“, kao modelu ekonomskog povezivanja regiona.\nKada je reč o dijalogu Beograda i Prištine, ministar je ponovio da naša strana ostaje u potpunosti posvećena dijalogu kao jedinom putu rešavanja otvorenih pitanja i postizanja obostrano prihvatljivog dogovora.


Help pomaže Piroćancima u razvoju malih biznisa › Made-in-Germany.rs\nNemačka humanitarna organizacija ”Help” i Grad Pirot potpisali su ugovore sa korisnicima pomoći koja se dodeljuje u okviru novog projekta “Podrška socio-ekonomskoj stabilnosti u regionu Zapadnog Balkana 2019.-2020.” , finansiranog u okviru nemačke saradnje.\n– U okviru 12. ciklusa uspešne saradnje HELP-a i Grada Pirota, podelićemo dvadesetak novih ugovora za mikro i mali biznis, a do sada je u pokretanju privatnog posla u Pirotu podržano oko 450 ljudi. Stoga smo zahvalni Gradu na dobroj saradnji – poručila je menadžerka za ekonomski razvoj u organizaciji HELP Maša Bubanj.\nPrema rečima gradonačelnika Pirota, Vladana Vasića, HELP je u ovom gradu već dobro poznat, a ovo je samo još jedna prilika da se nemačkoj organizaciji javno zahvali na njenom dopinosu u razvoju grada.\n– Zahvalni smo i svim onim sugrađanima koji su sudbinu uzeli u svoje ruke – naglasio je Vasić i dodao da je u okviru projekta, pored novih ugovora, obezbeđena i obuka za deficitarna zanimanja na tržištu rada, prenosi Danas.\nNezaposlenima su ovom prilikom uručeni i sertifikati za uspešno završene stručne obuke prekvalifikacije za zanimanja i poslove za kojima je povećana tražnja na tržištu rada u Pirotu, a koji se nalaze na evidenciji pirotske Filijale Nacionalne službe za zapošljavanje. U pitanju je 7 šivača-peglača, 4 tesara, 4 armirača, 15 rukovalaca građevinskim mašinama, 7 zavarivača i 16 viljuškarista.\nU okviru novog ugovora o saradnji između Grada Pirota i Helpa najmanje 20 mikro i malih biznisa biće podržano grantovima u opremi za rad, prosečne vrednosti 2.400 eura, uz redovne poslovne i stručne obuke za povećanje održivosti poslovnih delatnosti. Ukupna vrednost grantova dodeljenih u okviru ovog ciklusa iznosi 48.000 eura, uz učešće Grada od 40 posto.


RTCG - Radio Televizija Crne Gore - Nacionalni javni servis :: Ostali sportovi :: Pešić: Nastaviću da branim boje Crne Gore\n26. 02. 2019. 10:49 >> 10:48 1\nCrnogorski reprezentativac Darko Pešić izjavio da će nastaviti da brani boje svoje države na najprestižnijim međunarodnim atletskim takmičenjima. Pešića je danas primio Ministar sporta i mladih Nikola Janović.\nMinistar Janović je, u kontekstu dalje reprezentativne karijere našeg desetobojca i rekordera Pešića, istakao da je za Crnu Goru jako značajno sačuvati svaki sportski potencijal koji je, kada je crnogorska atletika u pitanju, iz male baze stvorio velike rezultate po kojima je naša država prepoznata u svijetu.\n“Predstavnici Atletskog saveza su ukazali i na dosadašnju punu posvećenost programima i stipendijama naših reprezentativaca ali i pokazali otvorenost da daljom saradinjom sa Ministarstvom sporta i mladih isti budu i unaprijeđeni”, saopšteno je iz Ministarstva sporta.\nDarko Pešić Nikola Janović\nJanović učestvovao u akciji "Ministri daju krv"\n21:02 Abraham u 93. minutu donio bod Čelsiju\n20:32 Lacio siguran u Kaljariju, Marušić asistirao kod oba gola


Svetosavske nagrade nisu isplaćivane tri godine\nBeta 30. januara 2017. 11:15\n„Svetosavsku nagradu nismo dugo primili, a smatramo da nam Vlada duguje za tri poslednje godine jer od tada važi Sporazum o rešavanju spornih pitanja koji smo potpisali (2015. godine). Ne samo da je tražimo, nego smo uredjenjem sistema toliko i uštedeli“, rekla je ona za portal Gradskibiro (gradskibiro.rs).\nPrema njenim rečima, procene sindikata da su u obrazovanju ostvarene izvesne uštede niko nije demantovao.\n„Zanimljivo mi je da nas niko do sada nije demantovao i rekao da smo pogrešno izračunali, da su uštede manje od dve milijarde dinara, koliko mi tvrdimo… a opet, ništa se ne dešava. Što se tiče jubilarnih nagrada, tamo gde su se prava ostvarivala na sudu i plaćali trostruko veći sudski troškovi u odnosu na početne sume, problema nema“, kazala je Jasna Janković.


RTS\t10.12.2018 14:53\nTim Denvera poražen od najslabije ekipe lige Atlante sa 106:98 uprkos dobroj igri Nikole Jokića. Proteklu noć u NBA ligi obeležio je debakl Čikaga koji je od Bostona doživeo najteži poraz na domaćem terenu u istoriji. Poraženi su sa čak 56 poena razlike, sa 133:77.\nPoraženi su na gostovanju u Atlanti sa 106:98 od trenutno najslabije ekipe u ligi.\nZa razliku od prošle utakmice, Nikola Jokić je sinoć bio dobro raspoložen za igru i meč je završio sa 24 postignuta poena, 11 skokova i sedam asistencija.\nAtlantu je do tek šeste pobede predvodio Džon Kolins sa 30 poena i 12 uhvaćenih lopti, a pored njega dvocifreni su bili i DeAnre Bembri sa 18 i veteran Vins Karter sa 13 poena.\nLA Lejkersi su nadigrali Memfis sa 111:108 i nastavili seriju od čak pet pobeda u poslednjih šest mečeva, uz to su imali ubačenih čak 16 trojki što je rekord ove sezone.\nPredvodili su ih Lebron Džejms i Kajl Kuzma koji su na kraju bili blizu tripl-dabla, Džejms sa 20 poena, devet asistencija i osam skokova, a Kuzma sa 20poena, 9skokova i, 6 asistencija.\nSakramento je poražen na gostovanju u Indijanisa 97:107, a među najboljima u pobedničkom timu bio je Bojan Bogdanović koji je postigao 18 poena, dok je Tadeus Jang imao 20 uz devet skokova.\nU poraženom timu Bogdan Bogdanović je igrao 33 minuta i ostvario učinak od 11 poena, šest asistencija i po tri skoka i ukradene lopte.\nNemanja Bjelica je zabeležio šest poena i 12 skokova.\nSjajno veče imao je Jusuf Nurkić koji je dabl-dablom od 22 poena i 11 skokova učestvovao u trijumfu Portlanda nad Minesotom 113:105.\nJedino je Demijan Lilard bio bolji od njega sa 28 poena, osam skokova i šest asistencija.\nBoston je na gostovanju u Čikagu priredio pravo iznenađenje savladavši domaćina sa čak 133:77 i postigli istorijsku pobedu sa 57 koševa razlike.\nDžejlen Braun je ubacio 23 poena za pobednika, Danijel Tajs je imao poen manje, za peti uzastopni trijumf Seltiksa.\nČikagu je ovo bio deseti izgubljeni meč od poslednjih 14 duela koje su igrali na terenu u svom Junajted Centru.\nKlivlend Kavalirsi su nadigrali Vašington sa 116:101, Bruklin je u komšijskom derbiju slavio protiv Njujorka sa 112:104, a poraz su pretrpeli i LA Klipersi, od Majamija sa 121:98.\nMiloš Teodosić nije igrao, a Boban Marjanović je za 13 minuta ubacio osam poena i imao četiri skoka i jednu ukradenu loptu.


Aso: Ministri finansija G7 suzili razlike o globalnom porezu\nTanjug 1. juna 2021. 09:47\nTOKIO – Finansijski lideri iz Grupe sedam bogatih zemalja suzili su razlike u mišljenjima po pitanju globalnog poreza, ali je malo verovatno da će o konkretnim iznosima minimalnih poreskih stopa raspravljati na sastanku ovog vikenda, izjavio je japanski ministar finansija Taro Aso.\n„Ne mislim da bi na junskom sastanku moglo da bude diskutovano o konkretnim ciframa (poreskih stopa)“, rekao je Aso novinarima nakon sastanka vlade.\nUpitan o stavu Japana u vezi sa minimalnim globalnim porezom i kakav će prustup Tokio zauzeti na sastanku sa Jelenovom, Aso izneo detalje, rekavši da to pitanje formalno nije stavljeno na dnevni red.\nMeđutim, „razlika u mišljenjima se suzila po pitanju globalnog oporezivanja“, dodao je.\nUčesnici ovonedeljnog sastanka G7 će razmatrati podršku svojim ekonomijama kada izađu iz pandemije i postizanje „ambicioznog“ dogovora o minimalnom globalnom porezu na dobit pravnih lica na samitu Grupe u julu, prema nacrtu saopštenja u koje je britanska agencija imala uvid.\nCilj uvođenja tog poreza je da se reši problem velikih kompanija koje generišu velike prihode a plaćaju vrlo male poreze, jer upravo iz poreskih razloga osnivaju kancelarije u jurisdikcijama gde su stope niske.


Odlazak najstarijeg hercegovačkog pisca: Umro Mile Turanjanin\nPočetna / Odlazak najstarijeg hercegovačkog pisca: Umro Mile Turanjanin\n16. 04. 2018. 15:18\nLJUIBINJE – U ljubinjskom selu Vođeni, u 90. godini, preminuo je najstariji hercegovački pisac Milovan Mile Turanjanin, koji je u penzionerskim danima napisao i samostalno izdao dvije knjige – „Grijeh i nepravda“ i „Hercegovački humor“.\nŽivot u znaku rada i preduzimljivosti: Milovan Mile Turanjanin\n– Napisao sam, u stvari, jednu tužnu i jednu veselu knjigu – govorio je, ističući da je u prvoj opisao ustaški zločin na jami Pandurica kod Vođena 1941. godine, u kome je stradao i njegov otac Petar, a u drugoj se, kroz istinite anegdote, uzrečice i poslovice, pozabavio vedrom stranom života u Ljubinju i Hercegovini.\nOdrastajući u kući bez oca, Mile je bio izuzetno energičan i preduzimljiv radnik u raznim poslovima, ponajprije kao traktorista u ljubinjskoj zemljoradničkoj zadruzi i kao magacioner u hotelu „Ljubinje“, a samo one koji ga nisu lično poznavali mogao je začuditi podatak da se pod starost latio pera i odlučio da mlađim pokoljenjima ostavi i ove dvije knjige… Bilo mu je drago kad bi mu priznavali da je „pravi domaćin“, što je uistinu i bio. Strasno je volio sport, prvenstveno fudbal, a pobrinuo se još za života da sebi i supruzi podigne porodičnu grobnicu.\nU tu grobnicu, u ljubinjskom pravoslavnom groblju, Milovan Mile Turanjanin biće sahranjen sutra (utorak) u 15 časova.\nVlasnici firme “Nis promet” iz Banjaluke, sa kojom se u vezu dovodi i predsjednik Narodne...\nNajava: Sedmica italijanske kuhinje u Trebinju\nOrganizacija ''Slow food Trebinje'' organizovaće kulinarski događaj u Trebinju, u sklopu Sedmice italijanske kuhinje, koja...\nVozač iz Modriče izgorio u kamionu kod Berkovića\nBERKOVIĆI - Vozač Nusret Dušinović (67) iz Modriče stradao je kada se zapalio šleper volvo,...


OCD i mediji osudili pozive na linč na portalu sandzakpress.net\nGrupa organizacija civilnog društva i medija u Novom Pazaru zatražili su danas hitno pronalaženje autora komentara na portalu sandzakpress.net na kojem je pre uklanjanja više sati stajao komentar sa otvorenim pozivom na "nemilosrdno ubijanje", "likvidiranje" i "klanje".\nOCD i deo novopazarskih medija u zajedničkom saopštenju za javnost su digli glas protiv crtanja meta kroz objavljivanje fotografija onih koji imaju drugačije mišljenje o rezultatima “renoviranja” i komentara posetilaca objavljenih uz tekst “Nova hajka botova na Arap džamiju”.\n“Naglašavamo da korišćenje Ustavom zagarantovanih prava na iznošenje ličnih stavova i mišljenja, ne može i ne sme biti povod za pretnje, progon ili medijski linč bilo koga. Jer, pravo na slobodu izražavanja se odnosi na sve, pod uslovom da ne ugrožava pravo na slobodu drugih, ne poziva na linč i ne vredja dostojanstvo drugih”, navodi se u saopštenju.\nPozivamo Ministarstvo unutrašnjih poslova, Ministarstvo kulture i informisanja, nadležno tužilaštvo, Vladu Republike Srbije, da hitno reaguju i da, shodno obavezama koje su Ustavom i zakonima Republike Srbije precizirane, preduzmu sve neophodne mere radi zaštite bezbednosti neistomisljenika, novinara i slobode medija.\nPortal sandžakpress.net objavio je pre dva danas fotografije tri lica za koje tvrdi da je reč o “pojedincima i medijima koji su indirektno vezani za strukture vlasti koalicije SDP-SDA, koji predvode hajku na obnovu Arap džamije”.\nIspod spornog teksta su postavljeni i linkovi do objava pojedinih medija od pre nekoliko godina koji su izveštavali o urušavanju Arap džamije i njenom obnavljanju od pre nekoliko godina.


Nastavljaju se ulaganja u poljoprivredu i infastrukturu | INFO 24\nOvogodišnji budžet za poljoprivredu je 55 miliona i dobijena je saglasnost od Republike Srbije i Ministartsva poljoprivrede a danas i od većnika opštine Gornji Milanovac da sa tim planom nastavimo i u narednim danima biće raspisan konkurs za poljoprivredne proizvođače kao i svake godine – rekao je Dejan Kovačević, predsednik opštine Gornji Milanovaci dodao – mi se trudimo da svake godine uvećavamo iznose za subvencije, pa je tako jedna od podsticajnih mera kada je nabavka novih traktora sa 400 hiljada povećana na 600 hiljada dinara.\nI dalje imamo uključeno osiguranje što nam je jako bitno, jer svake godine na nekom delu teritorije imamo elementarne nepogode i uvođenje vanrednog stanje zbog toga – kaže Kovačević i naglašava – jako nam je bitno da naši poljoprivredni proizvođači osiguraju svoja gazdinstva i svoje proizvode. Nabavili smo oko 51 protivgradnu raketu i odvojili deo sredstava za subvenciju protivrgradnim strelcima za njihov rad. U toku godine očekujemo da počnemo zamenu stanica sa automatskim. Intencija opštine Gornji Milanovac je razvoj poljoprivrede i bez obzira što smo u ovakvoj situaciji kako mi tako i čitava Srbija, moram da naglasim da je naš budžet stabilan i da nema odustajanja od projekata koje smo rešili da radimo ove godine. Biće malo pomeranja rokova, jer dva meseca ništa nije rađeno zbog pandemije ali se nikako ne odustaje – istakao je Kovačević.\nFoto: Dejan Kovačević, predsednik opštine Gornji Milanovac / INFO 24\nDobro vođenom ekonomskom politikom opštine Gornji Milanovac, mi smo u svakom momentu na računu imali dovoljno sredstava za plate svih direktnih i indirektnih korisnika budžeta kao i za potrebe opštine, do kraja godine. Nikad nismo bili finansijski jači, domaćinski smo upravljali sredstvima i od danas ćemo moći da nastavimo sa svim javnim nabavkama koje smo stopirali zbog pandemije, kada su u pitanju svi infrastrukturni projekti. Sa svim novcem koji nam je na raspolaganju ulazimo u izgradnju infastrukture, infastrukturnih objekata i subvencionisanje poljoprivrede jer to jeste način da naša ekonomija što brže krene na bolje – naglašava Kovačević.\nTražili smo sredstva za dva igrališta a ukupna vrednost radova je oko 15 miliona – kaže Dejan Kovačević. Odobrena su sredstva za deo projekta jednog igrališta i hoćemo bar taj deo da realizujemo, da ne bi vraćali novac. Iz budžeta smo opredelili 4 miliona i uradićemo igralište u centru grada, iznad zgrade Starog suda, potpuno ćemo ga rekonstruisati i napraviti onako kako treba da izgleda i sa bezbednosnog aspekta za decu ali i sa mnogo više sprava za razonodu – istakao je Kovačević.\nDruga namena u koju će biti preusmerena sredtsva je asfaltiranje dela koji se odnosi na pakiranje vozila u ulici Vojvode Milana, što nije bilo predviđeno projektom kao i asfaltiranje kružnog toka na izlasku iz Ljubićske ulice.\nCilj nam je da rekonstrukciju ovih ulica završimo kako treba do kraja, da nam ne bi ostajali delovi koji nisu urađeni – istakao je Kovačević.\nPlanirani radovi na vodovodnoj mreži u opštinama Stari grad, Savski venac i Palilula


Livno: Ministri će primati plaću godinu nakon isteka mandata\nMinistri i poslanici sa 15 godina radnog staža imaju pravo da šest mjeseci primaju punu platu i šest mjeseci 50 odsto plate koju su imali kao izabrani zvaničnici\nMinistri Livanjskog kantona i zastupnici u kantonalnoj Skupštini po prestanku mandata imaju pravo da još godinu dana primaju platu pod uslovom da nemaju drugi posao, potvrdio je ministar finansija ovog kantona Ante Krajina.\nVisina plate zavisi od godina ukupno regulisanog radnog staža. Ministri i poslanici sa 15 godina radnog staža imaju pravo da šest mjeseci primaju punu platu i šest mjeseci 50 odsto plate koju su imali kao izabrani zvaničnici.\nIzabrani zvaničnici koji imaju do 25 godina radnog staža po isteku mandata primaju punu platu u periodu od devet mjeseci i 50 odsto plate tri mjeseca, dok oni koji imaju više od 30 godina radnog staža punu platu primaju godinu dana.\nKrajina je rekao da je pravo na platu po prestanku mandata regulisano zakonskim propisima i Uredbom o platama i drugim naknadama izabranih zvaničnika u FBiH


Značajna podrška Finske za evropske integracije : Nadlanu.com\nZnačajna podrška Finske za evropske integracije\nHELSINKI/BEOGRAD, 9. septembra 2009. (Beta) - Premijer Srbije Mirko Cvetković istakao je u sredu u razgovoru sa finskim premijerom Matijom Vanhanenom da Srbija ispunjava sve obaveze vezane za evopske integracije i da je značajna podrška koju dobija od Finske u približavanju Evropskoj uniji.\nCvetković, koji je sa delegacijom Srbije u radnoj poseti Finskoj, na konferenciji za novinare zahvalio je Vanhanenu na podršci Finske u postupku stavljanja Srbije na "belu šengen listu", kao i zalaganju za odmrzavanje Prelaznog trgovinskog sporazuma EU sa Srbijom.\n"Nažalost, naši stavovi se razlikuju u pogledu priznanja jednostrano proglašene nezavisnosti Kosova i Metohije", naglasio je Cvetković. On je dodao da je finskom premijeru ponovio da se Srbija nikada neće odreći svog suvereniteta i teritorijalnog integriteta i da se će se za to boriti isključivo miroljubivim i diplomatskim sredstvima, poštujući međunarodno pravo.\n"Današnji razgovori u Finskoj imaju za cilj unapređenje svih vidova saradnje, pre svega ekonomske, koja je na relativno niskom nivou. Želim da istaknem da postoje značajni potencijali za unapređenje te saradnje, pre svega na planu investicionih ulaganja", rekao je Cvetković.


Maljković: AO bez Ðokovića je kao slušati Stonse bez Džegera - Kosovo Online\nMaljković: AO bez Ðokovića je kao slušati Stonse bez Džegera\n9. Januar 2022. • 17:36\nPredsednik Olimpijskog komiteta Srbije (OKS) Božidar Maljković uputio je danas pismo svom kolegi iz Olimpijskog komiteta Australije Džonu Koutsu, zbog situacije u kojoj se nalazi najbolji teniser sveta Novak Ðoković, prenosi Tanjug.\nU svetlu aktuelnih događaja vezanih za probleme sa ulaskom u Australiju i nastupom na Australijan Openu sa kojima se suočava najbolji teniser sveta, Maljković u pismu izražava snažan protest zbog tretmana koji Novak Đoković trenutno ima. Maljković je svog kolegu pozvao da u duhu olimpijskih vrednosti, da svoj doprinos u rešavanju nepravde sa kojom se najbolji sportista sveta trenutno susreće.\n"Uskratiti Novaku Ðokoviću igranje na Australijan Openu, jeste kao i slušati Roling Stonse bez Mika Džegera, dakle neprirodno. Političke vlasti vaše teritorije, uzele su na sebe pravo koje im nikako ne pripada, da svojim odlukama utiču na plasman tenisera na ATP listi", napisao je Maljković u pismu Koutsu, koje je objavljeno na sajtu OKS.\nKako kaže, iako je sam po vokaciji pravnik, priznaje da bolje poznaje kontinentalno nego anglosaksonsko pravo.\n"Ipak, mojoj pravničkoj logici izmiče razumevanje tretmana kojem je podvrgnut moj sportista, najbolji teniser sveta Novak Đoković. Ukoliko se ispostavi kao tačna informacija da je moj zemljak podvrgnut surovoj pravdi Australije za razliku od ostalih sportista sa identičnim medicinskim statusom kako bih mogao da okarakterišem ovu situaciju sem jasno i očevidno diskriminatorsku? To nas dovodi do one Orvelove sentence da su sve životinje iste, ali da su neke istije od drugih“, navodi se između ostalog u pismu Maljkovića.\nMaljković ističe da je više nego uveren da Novak nije prekršio niti jedan pozitivan propis ili zakon koji je na snazi u Australiji.\n"Ukoliko Australija želi da je i u buduće smatramo za demokratsku i uređenu, ona će morati ili da poštuje i dosledno sprovodi svoje zakone, ili da ih u parlamentu menja", navodi on.\nTako danas, on stoički i u tišini podnosi nehuman tretman vašeg “ekstradicionog“ kazamata, u društvu vaški i pacova, a njegova tišina glasnija je od buke koju dižu vaši političari, dodaje Maljković i podseća daje Ðoković prvi uputio pomoć Australiji kada su je zahvatili katastrofalni požari.\n"Pominjući ga na svojim tviter nalozima neke prolazne političke pojave neće ostati trajno zabeležene u istoriji Melburna kao što će to ostati Novak, jer ma kakva konačna odluka vaše administracije bila, on će ostati najveći i neprevaziđeni šampion Ozi Opena. Zbog svega navedenog, dragi prijatelju, ja vas molim da svoj ugled i sportski autoritet uložite u odbranu olimpizma, pravnih normi i u krajnjoj liniji čovečnosti", rekao je Maljković.\nOn je ukazao, da bi trebalo da ima u vidu da se govori o čoveku koji se odrekao glutena u ishrani budući da od rođenja ima probleme sa astmom i "čije zdravlje može biti ozbiljno ugroženo kako vakcinom protiv kovida-19, tako i boravkom u nehumanim uslovima vašeg pritvora".\n"Služiće vam na čast svaki vid pomoći koju pružite jednom divnom čoveku kakav je Novak", zaključuje Maljković u svom pismu.\nNovak Đoković tenis Australija Kovid-19 vakcina\nIspred Skupštine Srbije održan četvrti skup podrške Novaku Đokoviću\nČetvrti skup podrške u nizu najboljem teniseru sveta Novaku Ðokoviću održan je danas ispred Skupštine Srbije, prenosi Tanjug.\nMitropolija australijsko-novozelandska pozvala sve vernike da zahtevaju puštanje Đokovića\nAdvokati: Đoković imao izuzeće od vakcinacije, bio je pozitivan na koronu 16. decembra


Bivši plej Zvezde u sve boljoj formi, Milošević doneo pobedu Kavali\nTOP 5 ABA LIGE Rebec kao Kecman za potez kola\nNijedan od najlepših pet poteza 25. kola ABA lige nije bio delo naših igrača, ali su Mega Leks i Partizan imali prilike da vide deo košarkaške magije.\nČUDESAN PREOKRET Italijanke nadoknadile minus 20, Marina Maljković protiv Venecije za trofej Evrokupa\nKošarkašice Galatasaraja, koje sa klupe predvodi Marina Maljković, igraće u finalu Evrokupa protiv Venecije, koja je napravila veleobrt u duelu sa Hatajem.\nKAMPACO KAO KECMAN Da li je moguće da je plejmejker Reala OVO POGODIO? /VIDEO/\nKošarkaši Reala u 12. kolu Evrolige dočekali su Barselonu rešeni da joj se revanširaju za ubedljiv poraz u španskoj ligi, a prvo poluvreme ovog duela obeležio je neverovatni Fakundo Kampaco.\nJUNAK I PROTIV ŠAMPIONA Bogdan rešio dramu sa Realom, "srpski" Fener poveo u top 8 /VIDEO/\nBogdan Bogdanović igra u fantastičnoj formi i glavni je igrač Fenerbahčea, koji je na startu četvrtfinalne serije Evrolige savladao Real u Istanbulu sa 75:69.\nPOMERENA UTAKMICA EVROLIGE “Delije” ne moraju da biraju: Arsenal u četvrtak pa Barsa u petak\nSjajna vest za navijače Crvene zvezde... Pristalice crveno-belih neće morati da biraju da li će 19. oktobra biti uz svoje fudbalere u Ligi Evrope protiv Arsenala ili će podršku pružiti košarkašima u Evroligi protiv Barselone. Meč sa Kataloncima je pomeren za jedan dan.\nProblem za Hrvate, Lafajet ne igra na Evrobasketu\nAmerički plejmejker Oliver Lafajet neće putovati sa reprezentacijom Hrvatske na Evropsko košarkaško prvenstvo zbog povrede u prijateljskoj utakmici sa Nemačkom.


Kako je saopšteno, učenik je priveden, a u incidentu nije bilo žrtava, prenosi ruska agencija TASS.\n- Danas, oko 8.00 časova po lokalnom vremenu, policijska uprava gradskog okruga Oktjabrski u Permskoj oblasti dobila je poruku da je u jednoj školi maloletnik iz oružja ispalio dva hica u zid i plafon. Kao rezultat incidenta, niko nije povređen. Tinejdžer je pritvoren. Učenik je šestog razreda ove škole - navodi se u saopštenju regionalnog odeljenja ministarstva.\nNešto ranije je neimenovani izvor za TASS rekao da se pucnjava dogodila u selu Sars u Oktjabrskom okrugu i da u školi nije bilo učenika u vreme incidenta.\nRusija pucnjava pucnjava u školi Rusija vesti Perm\n16:42 ĐOKIĆ: U Srpskoj neće biti poskupljenja struje za domaćinstva\n16:41 VOZAČI OPREZ: Neće raditi semafor na raskrsnici Zrenjaninca i puta za Ovču\n16:41 HOZE IGLESIAS U BALETU "DON KIHOT": Solista baleta Narodnog pozorišta prvi put u ulozi Bazila


UŽICE - TURIZAM-PREKOGRANIČNA SARADNJA - Fondacija lokalne demokratije\nUŽICE - TURIZAM-PREKOGRANIČNA SARADNJA\nU Užicu je 26. aprila potpisan Sporazum o partnerstvu između Turističke organizacije regije Zapadna Srbija i Fondacije lokalne demokratije iz Sarajeva, koje su nosioci projekta prekogranične saradnje “Razvoj i promocija zdravstvenog turizma u prekograničnom programu Bosna i Hercegovina - Srbija - CROSS SPA”.\nDirektor TO regije Zapadna Srbija, Miroslav Rađen, istakao je da je cilj projekta jačanje regionalne saradnje i održivi ekonomski razvoj pograničnog područja, kroz uspostavljanje zajedničke integrisane ponude zdravstvenog turizma.\n“Zdravstveni turizam je najperspektivniji turistički proizvod, koji je prošle godine ostvario prihod na svetskom nivou od 60 milijardi dolara. Zlatiborski okrug ima već razvijen ovaj vid turizma na Zlatiboru, Zlataru i u Pribojskoj banji. Pored ovih afirmisanih, želimo da propagiramo i manje poznate lokalitete, kao što su Visočka, Staparska i Roška banja”, kaže Rađen.\nDok će u Srbiji projektom biti obuhvaćene vazdušne banje, u Bosni I Hercegovini, po rečima izvršne direktorke Fondacije lokalne demokratije, Jasmine Mujezinović, akcenat će biti na četiri banje poznate po termalnim vodama: Ilidža, Fojnica, Kiseljak i Akvaterm.\n“Realizacijom projekta će se kroz razvoj i plasman novog zajedničkog proizvoda zdravstvenog turizma, unaprediti ponuda u prekograničnom području kroz širenje asortimana turističkih proizvoda koji promovišu zdrav život. Cilj nam je da taj zajednički zdravstveni program plasiramo i u zemlje regiona i Evropske unije”, kazala je Jasmina Mujezinović.


Objavljen zajednički album Atheist Rapa i Defenders of the Universe; Zakazan koncert u Novom Sadu | Balkanrock.com\nNaslovnaVestiVesti iz regionaObjavljen zajednički album Atheist Rapa i Defenders of the Universe; Zakazan kon...\nObjavljen zajednički album Atheist Rapa i Defenders of the Universe; Zakazan koncert u Novom Sadu\nDugogodišnji prijateljski bendovi Defenders of the Universe iz Nemačke i novosadski Atheist Rap krunisali su višegodišnju saradnju zajedničkim izdanjem. Objavili su split LP album na kojem se nalazi sedam novih pesama Defendersa i šest novih pesama Ateista.\nPodršku ovom poduhvatu pružila je izdavačka kuća SN-Rex iz Štutgarta. Na ovom jedinstvenom izdanju svaki bend je obradio na svom jeziku po jednu pesmu iz ranijeg opusa drugog benda, te je prvi objavljeni singl i spot sa ovog albuma za pesmu „Ne bi bilo fer“ na nemačkom jeziku u izvođenju momaka iz istočnog dela Baden Virtemberga.\nOva dva benda zabeležila su više zajedničkih nastupa prethodnih godina širom Nemačke,\nnastupali su zajedno u Štutgartu, Ulmu, Kotbusu i Švebiš Gmundu, a svirali su prethodnih godina zajedno i u novosadskom „Društvenom centru“, te u Bečeju. U planu je da oba benda naredne godine promovišu nove pesme brojnim koncertima po našem regionu, zapadnoj i srednjoj Evropi.\nNovosađani su ovu celu godinu posvetili obeležavanju svog jubileja, 30 godina kontinuiranog postojanja i rada. Trenutno su u pripremama za samostalni klupski koncert kojeg će tim povodom održati u svom gradu 10. oktobra, u novootvorenom klubu „Dom kulture“ (Ignjata Pavlasa 4). Koncert pod nazivom „30 pesama za 30 godina – fanovi biraju, Ateisti sviraju“ je osmišljen na način da publika sama kreira set listu pesama. Ulaznice po pretprodajnoj ceni od 800 dinara mogu se zaključno sa 03.10. kupiti u celoj prodajnoj mreži Gigs Tixa, a posle tog datuma cena će iznositi 1000 dinara. Broj ulaznica je ograničen.


Zalužani uvertira regionalnog kupa na kružnim stazama - PLUMRACE\n1. 06. 2012. Comments (0) Views: 676 Autosport, Kružne trke\nSezona takmičenja na kružnim stazama auto sporta regionalnog kup takmičenja „Bezbednost na putevima” startuje ovog vikenda trkom na Zalužanima pokraj Banjaluke. Posle duge zimske pauze, za prvi vikend jula na adresu organizatora stiglo je tačno 60 prijava što u svakom slučaju nagoveštava uzbudljivu uvertiru takmičenja koje ulazi u drugu sezonu.\nKANDIDATI ZA TRON U E 1\nMikica Vesnić i Zoran Kastratović\nPomenuti broj učesnika, pod uslovom da svi „prođu” tehnički prijem i verifikaciju biće razvrstan u grupe A/SP, N i E 1. Praksa nalaže da dobar takmičara nema manira da pošlje prijavu, već se na dan prijema i verifikacije uredno prijavljuje za takmičenje, tako je realno očekivati još nekoliko učesnika.\nRaduje činjenica da je dosta vozača iz Hrvatske već na Zalužanima i trenira, za razliku od premijerne sezone, kada ih je jedino bilo najviše na domaćoj stazi Grobnik kraj Rijeke. Domaćih učesnika ima u pristojnom broju, ali nedostaje nekoliko odličnih vozača iz Crne Gore i Srbije. Đetići mahom nisu stigli sve da ušrafe, pa sve odlažu za naredni okršaj. Kada je u pitanju Srbija, gledaoci će po svemu sudeći biti uskraćeni za veliki broj jugića koji voze u klasi Hibrid, zbog navodnih zabrana od starne klubova takmičarima da voze.\nZa promenu neizvesnost i uzbuđenja očekuju su u grupi A/SP gde nekoliko fokusa, alfi i pežo sasvim sigurno obećavaju spektakl. Grupa N ima svoje draži, dok će možda najmanje uzbudljivo biti u E 1 gde će se samo Mikica Vesnić, Pavle Komnenović i Zoran Kastartović boriti za tron, dok se konkurencije na spremi za Rijeku.\nPrvog dana u subotu 2. juna na repertoaru su kvalifikacioni treninzi i trka za Centralno evropsku zonu(CEZ), a sutradan trka regionalnoga kupa sa početkom od 11 časova.\n» Autosport, Kružne trke » Zalužani uvertira regionalnog kupa na kružnim stazama


POMPEO DOLAZI U CRNU GORU Američki državni sekretar planira posjetu Podgorici - Srpskainfo\nFOTO: US HOUSE OF REPRESENTATIVES/PROMO\nŠef Stejt departmenta i jedan od najbližih saradnika predsjednika SAD Donalda Trampa trebao bi početkom oktobra doputovati u Sjevernu Makedoniju, a zatim i u zvaničnu posjetu Crnoj Gori.\nIz Ambasade SAD u Podgorici nisu potvrdili, ali ni demontovali dolazak visokog američkog zvaničnika, kao ni iz Stejt departmenta.\nNe možemo potvrditi vašu informaciju o posjeti državnog sekretara SAD Crnoj Gori – saopštili su Vijestima iz ambasade, odgovarajući na pitanja kada se očekuje njegov dolazak i sa kim će se tokom boravka u Crnoj Gori sastati, šta je povod posjete i hoće li se sresti sa nekim od opozicionih lidera.\nIz Stejt departmenta, koji organizuju zvanične posjete američkog državnog sekretara, nisu odgovorili na upit, kao ni iz kabineta najviših zvaničnika Crne Gore – premijera Duška Markovića i predsjednika Crne Gore Mila Đukanovića.\nDržavni sekretar SAD Pompeo je nedavno imenovao specijalnog izaslanika za zapadni Balkan Metjua Palmera, koji je nedavno boravio u posjeti Crnoj Gori.\n– Palmer će voditi naše napore da ojačamo diplomatsko uključivanje SAD u podršku miru, stabilnosti i prosperiteta u ovom regionu – rekao je Pompeo nakon postavljenja Palmera za svog specijalnog izaslanika.\nSvijet Crna GoraMajkl PompeoSAD


Četvrti Mrnjau vikend u Domu omladine Beograda - Dan u Beogradu\nNaslovna » Izlasci » Akcije » Četvrti Mrnjau vikend u Domu omladine Beograda\nAh Neša 19. septembar 2017. Akcije Postavite komentar\nDruštvo Le PETit, Dom omladine Beograda i Veterina Beograd po četvrti put priređuju humanitarnu akciju posvećenu dobrobiti životinja i celoj porodici – Mrnjau vikend.\nJKP „Veterina Beograd“ će ozvaničiti ugovore o odgovornom vlasništvu, donirati mikročipove i vakcine protiv besnila, i obaviti besplatnu sterilizaciju ljubimca kada za to dođe vreme.\nDruštveno odgovorne firme će darivati ljubimce i njihove vlasnike za srećan početak.\nUlaz je slobodan, ali će posetioci imati priliku da prilože donaciju za dobrobit mačaka bez doma.\nMrnjau vikend (foto: Ivan Jekić)\nMrnjau staratelji naglašavaju da se ogroman broj napuštenih uličnih životinja može vremenom svesti na prihvatljivu meru jedino sprovođenjem Zakona o dobrobiti životinja, blagovremenom sterilizacijom i odgovornim vlasništvom, i podsećaju: odrastanje i život uz ljubimca nije luksuz već potreba, posebno u gradskim uslovima! Mace nas uče integritetu, poštovanju i prihvatanju različitosti, a deci pomažu da odrastu u brižne, empatične ljude! (danubeogradu.rs)\nTagoviakcije dom omladine beograda izlasci kućni ljubimci mačke mrnjau vikend udomljavanje životinja za dž\nPrethodni The Distinguished Gentlemans Ride u Beogradu\nSledeći Da li će biti uvedeno naplaćivanje ulaza na Beogradsku tvrđavu?


Ombudsman je objavio Pravno mišljenje u vezi sa tužbama protiv Uprave za likvidaciju, koja se razmatraju aktuelno od strane Specijalne komore Vrhovnog suda Kosova - Vesti - Avokati i Popullit\nOmbudsman je objavio danas Pravno mišljenje u svojstvu prijatelja suda (Amicus Curiae) koji je upućen Posebnoj komori Vrhovnog suda Kosova u vezi sa tužbama protiv Uprave za likvidaciju, koje su podnete od strane bivših radnika Društvenog preduzeća “Sharr Salloniti” iz Elez Hana, koja se aktuelno razmatraju u ovom sudu.\nCilj Pravnog mišljenja u svojstvu prijatelja suda je da pruži pravnu pomoć za stvaranje povoljnog okruženja efikasnog rešenja u skladu sa međunarodnim standardima u vezi sa ovim slučajevima.\nProcene i konstatacije Ombudsmana u vezi ovog pitanja baziraju se pravima zagarantovanih Ustavom Republike Kosova, Evropskom konvencijom za zaštitu ljudskih prava i osnovnih sloboda i njene protokole (EKLJP) i praksom Evropskog suda za ljudska prava (ESLJP).\nIz informacija i dokumentacije kojom raspolaže Institucija Ombudsmana, proizilazi da su bivši radnici Društvenog preduzeća “Sharr Salloniti“, koje je stupilo na postupak likvidacije u 2011. godini, podneli svoje zahteve Kosovskoj Agenciji za privatizaciju (KAP) radi naknade zdravstvenih oštećenja, koja su prouzrokovana kao rezultat izlaganja azbestu na radnom mestu.\nŠto se tiče žalbi protiv odluka Uprave za likvidaciju, koje su pred Posebnom komorom od strane bivših radnika preduzeća “Sharr-Salloniti”, podnete od 2014. godine, Ombudsman smatra da se radi o odugovlačenju postupka, zato što od vremena kada su podnete žalbe, iste još uvek se nisu podvrgnuli postupku razmatranja.\nPored dužine postupka za rešavanje ovog slučaja, Ombudsman iznosi zabrinutost ukoliko se predmeti iste prirode, razmatraju pojedinačno od strane Posebne komore.\nTokom analize, Ombudsman konstatuje da je Svetska zdravstvena organizacija ocenila da je izloženost azbestu jedan od ključnih elemenata za izazivanje profesionalnih oboljenja. Dok su broj država usvojile posebne zakone za sprečavanje izazivanja zdravstvenih oštećenja od ovog materijala, uključujući i kriterijume za obeštećenje radnika, ova problematika i obeštećenje oštećenih radnika, na Kosovu nije regulisana posebnim zakonodavstvom.\nNa kraju Pravnog mišljenja, Ombudsman zaključuje da bi bilo prikladno da Posebna komora Vrhovnog suda u konkretnom slučaju pokaže efikasnu praktičnost u rešavanju slučaja bivših zaposlenih u Društvenom preduzeću “Sharr Salloniti”, dostavljajući KAP-u konkretne informacije u vezi sa brojem i vrednošću zahteva koji su podneti protiv odluka Uprave za likvidaciju; da spreći dalja kašnjenja u rešavanju predmeta, pokrenutih od strane ovih bivših radnika i da stvori praksu za ujedinjenje svih predmeta koja se odnose na ista pitanja, i da iste reši jednom presudom. Isto tako, zbog osetljivosti slučaja, Ombudsman predlaže da Posebna komora primeni prioritet u razmatranju ovih predmeta, uklanjanjem strukturalnih barijera koja bi prouzrokovala kašnjenja i posveti posebnu pažnju praksi ESLJP u efikasnom rešavanju istih.\nPravno mišljenje u njegovom punom obliku, prosleđen je danas Posebnoj komori Vrhovnog suda Kosova, i isti je prosleđen i medijima i objavljen na zvaničnom veb sajtu IO.


Potpisan ugovor za pametna brojila za 205.000 domaćinstava | 013 info\nPotpisan ugovor za pametna brojila za 205.000 domaćinstava\n013info\tUto, 14/09/2021 - 15:17\nPotpredsednica Vlade i ministarka rudarstva i energetike Zorana Mihajlović prisustvovala je danas potpisivanju Ugovora o garanciji za projekat „Pametna brojila“ između Ministarstva finansija i EBRD-a, kao i Ugovora o zajmu za isti projekat između „Elektrodistribucije Srbije“ i EBRD-a.\nMihajlović, koja je prethodno održala sastanak sa delegacijom Evropske banke za obnovu i razvoj, istakla je da je naš cilj da svaki deo zemlje ima konstantno napajanje kvalitetnom električnom energijom, čemu će doprineti ulaganja u distributivnu mrežu, saopšteno je na sajtu Vlade.\nPotpredsednica Vlade je navela podatak da Srbija danas pravi gubitke u distributivnoj mreži od približno 200 miliona evra godišnje, ocenivši da je šteta da taj novac ide u gubitke umesto da ga ulažemo u dalji razvoj.\nInstaliranje pametnih brojila jedan je od načina da te gubitke smanjimo, rekla je ona, istakavši da će ovaj projekat doprineti smanjenju emisija ugljen-dioksida za pet hiljada tona godišnje, ali i pomoći svima koji su na putu energetske tranzicije, odnosno prozjumerima, koji će proizvoditi i trošiti energiju iz obnovljivih izvora.\nDanas smo potpisali ugovor za prvih 40 miliona evra, država je dala garancije za to. Razgovaraćemo sa svim međunarodnim partnerima kako da uložimo više u distributivnu mrežu jer je to osnova da budemo energetski bezbedni, poručila je Mihajlović.\nGeneralna direktorka EBRD-a za održivu infrastrukturu Nandita Paršad navela je da je reč o 40 miliona evra zajma i da će ovaj projekat doprineti modernizaciji čitave mreže i dovesti do smanjenja emisija ugljen-dioksida.\nOvo je samo početak naše saradnje na pomenutom projektu, koji pruža podršku prozjumerima, omogućava im da kontrolišu i smanje svoju potrošnju i doprinosi smanjenju tehničkih i komercijalnih gubitaka. Drago nam je što možemo doprineti modernizaciji i povećanju energetske efikasnosti u Srbiji, naglasila je ona.\nDržavni sekretar Ministarstva finansija Saša Stevanović naveo je da je 80 miliona evra ukupna vrednost projekta koji se odnosi na nov način merenja utroška električne energije.\nDanas smo potpisali ugovore za 1A fazu – nabavku i instalaciju sistema i softvera i zamenu postojećih sa približno 205.000 pametnih brojila, precizirao je Stevanović i dodao da će ova faza biti završena do 2025. godine, a čitav projekat do 2027. godine.\nDirektor poslovnog sistema „Elektrodistribucije Srbije“ Saša Stefanović rekao je da će kroz ovaj projekat biti nabavljeni savremeni sistemi upravljanja potrošnjom električne energije u Čačku, Nišu i Kraljevu.\nBenefiti su veliki kako za „Elektrodistribuciju Srbije“, tako i za građane. Moći ćemo da pratimo kvalitet isporučene energije i da građanima isporučimo energiju kakvu zaslužuju, ali i da identifikujemo svako oštećenje i smanjimo gubitke, objasnio je on.\nPotpisivanju ugovora prethodio je sastanak Mihajlović sa delegacijom EBRD-a, koju je predvodila Šarlot Ruhe, na kojem je bilo reči o aktuelnim i budućim projektima u rudarskom i energetskom sektoru.\nsrbija pametna brojila energetika


Određen pritvor ‘malčanskom berberinu’ | MediaPress\nOdređen pritvor ‘malčanskom berberinu’\nViši sud u Beogradu odredio je pritvor do 30 dana prema Ninoslavu Jovanoviću kojeg mediji nazivaju “malčanski berberin”, a koji se sumnjiči da je u određenom vremenskom periodu preko mesindžer aplikacije slao poruke većem broju ženskih osoba.\nFoto: Fejsbuk (privatna arhiva)\nSumnja se da ih je porukama proganjao tražeći da mu dostave svoju isečenu kosu ili da ih šiša u zamenu za novčanu nadoknadu.\nPortparolka suda Bojana Stanković precizirala je za Tanjugda je sudija za prethodni postupak doneo rešenje kojim mu je odredio pritvor do 30 dana zbog opasnosti da će ometati istragu uticanjem na predložene svedoke, kao i zbog postojanja osobitih okolnosti koje ukazuju da će u kratkom vremenskom periodu ponoviti krivično delo.\nProtiv navedenog rešenja, osumnjičeni i njegov branilac mogu izjaviti žalbu krivičnom vanraspravnom veću u roku od tri dana od prijema rešenja, dodala je Stankovićeva.\nN. J. se tereti za krivična dela iskorišćavanje računarske mreže ili komunikacije drugim tehničkim sredstvima za izvršenje krivičnih dela protiv polne slobode prema maloletnom licu, kao i više krivičnih dela proganjanje, napomenula je portparolka suda.\nTag:Fejsbukkosakrivično deloMalčaMalčanski berberinNinoslav JovanovićporukepritvorViši sud u Beogradu\nNalaz i mišljenje veštaka biće dostavljeni sudu i tužilaštvu koje vodi\nPripadnici Ministarstva unutrašnjih poslova u Nišu, u saradnji sa Bezbedo\nNišlija N.M. (19) uhapšen je juče pošto su na autobuskoj stanici u Niš\nElizabeta S. (52) tvrdila da su je dva muškarca otela i maltretirala, a ba\nPripadnici Ministarstva unutrašnjih poslova u Nišu uhapsili su M. A. (200


Kompjuteri i internet: Lenovo lansira mali ekonomični računar - BalkaniYUm.TV '); } //]]>\nLenovo lansira mali ekonomični računar\nKineski proizvodjač kompjutera Lenovo predstaviće ove sedmice izuzetno mali i tih stoni računar radnog naziva "Blue Sky", koji troši veoma malu količinu električne energije. Dimenzije ovog kompjutera su za 25 odsto manje od dimenzija prethodnog modela iz iste serije i mogu se uporediti s telefonskim imenikom, težak je 3,62 kilograma i on je prvi računar čija je potrošnja električne energije 45 vati, kao potrošnja tri fluorescentne sijalice.\nRačunar će se na tržištu naći u nekoliko verzija zasnovanih na procesorima američkog proizvodjača AMD (Advanced Micro Devices) - Athlon 64x2 i Sempron, i imaće četiri gigabajta radne memorije, kao i male diskove kapaciteta od 80 do 750 gigabajta na kojima će se nalaziti operativni sistem Microsofta – Windows Vista Business ili XP Professional.\nRadni naziv računara Blue Sky izabran je zbog ekoloških standarda koje ispunjava, jer će 90 odsto materijala koji se koristi za izradu ovog modela moći ponovo da se upotrebi ili reciklira, što se odnosi i na pakovanje u kome će se prodavati.\nRačunar čije je zvanično ime ThinkCentre A61e pojaviće se u prodaji sledećeg meseca i to po osnovnoj ceni od 399 dolara kojom je obuhvaćen samo računar, dok će se miš, tastatura i monitor kupovati odvojeno.


Nataša Pavlović Bujas, dobitnica specijalnog priznanja za najbolji mentorski par\nNedavno je održana tradicionalna ceremonija „Cvet Uspeha“ u organizaciji Udruženja Poslovnih Žena Srbije, ovog puta u skladu sa trenutnom situacijom. Tako da je prepunu salu „Madlenijanuma“ ovog puta zamenio live strim na YouTube. Ove godine je dodeljeno i specijalno priznanje za tri najbolja mentorska para koji su se istakli u…\nPredsedništvo Unije poslodavaca Srbije nastavlja rad u novom mandatu\nČlanovi Predsedništva Unije izglasali su poverenje Milošu Neneziću i izabrali ga ponovo za predsednika u narednom četvorogodišnjem mandatu. U Izveštaju o radu Unije poslodavaca Srbije u vreme trogodišnjeg mandata predsednika Nenezića zabeleženo je, između ostalog, da su u tom periodu značajno unapređeni organizacija rada, nivo i kvalitet aktivnosti Unije, bitno je podignut…\n“Ako ste sebi važni, ako vam je vreme prioritet, ako imate stvaralački nagon – vaš put je preduzetnički put”. Ovo je izjavila naša direktorka Natasa Pavlovic Bujas, jedna od predavačica na prvom mitapu koji će biti organizovan u okviru projekta “Podrška ženskom preduzetništvu”. Projekat daje svoj doprinos vrednovanju rada i uspeha…


Sberbanka: Postoje uslovi za veću privrednu saradnju Srbije i Rusije - Ekonomija - Dnevni list Danas\nPočetna » Ekonomija » Sberbanka: Postoje uslovi za veću privrednu saradnju Srbije i Rusije\nSberbanka: Postoje uslovi za veću privrednu saradnju Srbije i Rusije\nPredsednica Izvršnog odbora Sberbanke u Srbiji Marijana Vasilesku rekla je danas da je ta banka tokom šest godina poslovanja postala most između privreda Srbije i Rusije.\nOna je na Biznis forumu Sberbanke u Beogradu rekla da je taj skup prilika da se prepoznaju mogućnosti za veću privrednu saradju dve zemlje.\n„Cilj nam je da Rusija postane glavni partner Srbije u trgovini“, rekla je Vasilesku.\nIstakla je da Sberbanka želi da motiviše srpske firme da povećaju izvoz u Rusiju i predstavi sve svoje bankarske proizvode koji će olakšati saradnju.\n„U 2018. godini postigli smo odlične rezultate u Srbiji i uvećali profit za 63 odsto, a u prvom kvartalu za 40 odsto“, kazala je Vasilesku i dodala da banka pruža podršku velikim kompanijama, malim i srednjim preduzećima i gradjanima.\nPomoćnica ministra privrede Srbije Katarina Jovanović Obradović je rekla da Rusija i Srbija tradicionalno imaju dobre odnose.\n„Srbija ima deficit u razmeni sa Rusijom i zbog toga treba da se više koristi ugovor o slobodnoj trgovini, a to treba da čine pre svega mala i srednja preduzeća“, ukazala je ona.\nAmbasador Rusije u Srbiji Aleksandar Čepurin je rekao da jaki odnosi Srbije i Rusije traju vekovima, a da je saradnja preko Sberbanke samo jedan od vidova te saradnje.\n„Uprkos izazovima možemo da osnažimo prisustvo Sberbanke na tržištu Srbije“, rekao je Čepurin i dodao da je „Rusija politički stabilna“ i da ima mogućnost za privredni rast što će se odrziti i na Srbiju“.\nOn je naveo da je Rusija treći spoljnotrovinski partner Srbije, a da je „zapravo na drugom mestu i blizu je Nemačke, koja je na prvom mestu, jer je prošle godine povećan obim trgovine izmedju Srbije i Rusije za 20 odsto“.\n„Srpsko tržiše obećava i naše kompanije su zainteresovane da dodju ovde, što daje nadu za napredak u saradnji“, rekao je Čepurin.\nPredstavnik ruske Stratedžik partners grupe Aleksander Idrizov je rekao da je Rusija naravila strateški prioritet i programe razvoja sektora a da je „zadatak da se podigne produktivnost i digitalizuje ekonomija“.\n„Srbija bi mogla da postane još bolji partner Rusiji jer uživa bitne evropske veze i mogla bi da posluži kao provodnik“, rekao je on i ocenio da su Srbiji za značajniji pristup ruskom tržištu potrebni ozbiljna strategija i bolja promocija.\nPo prvi put jedna banka okupila je više od 200 klijenata iz Rusije i Centralno-Istočne Evrope, u cilju osnaživanja međusobne saradnje, razmene znanja, iskustava i primera dobre prakse.\n„Sberbanka Srbija se već dokazala kao stabilan most između ruskih i srpskih kompanija. Rezultat našeg rada je povećanje učešća u spolјnoj trgovini sa Rusijom od 20 odsto i čak 27 odsto u podršci izvozu“, rekao je član Izvršnog odbora Sberbanke Srbija Vladimir Bošković.\nNamera banke, jedine u Srbiji sa ruskim kapitalom je, kako je istakao, da organizovanjem Biznis foruma dodatno učvrsti spoljno-trgovinsku saradnju Rusije i Centralno-Iistočne Evrope, kao i svoj odnos sa klijentima.\nBošković je rekao da potencijal za saradnju postoji i da treba da se razgovara kako Rusija da postane prvi partner Srbiji.\nUkazao je se poslednjih godina smanjuje broj izvoznika iz Srbje u Rusiju i da treba utvrditi koji su razlozi.\n„Srbija najviše izvozi na tržište EU pa treba razmotriti da li ima brendova koji mogu da zadovlje i tržište Rusije“ , rekao je Bošković.\nPredstavnica ruske Sberbanke Julija Čermina rekla je da je cilj banke da pruži najbolje usluige klijentima.\n„Svi naši proizvodi su okrenuti klijentima jer se trudimo da razumemo njihove potrebe“, rekla je ona.\nPredsednik Izvršnog ofbora ForteNove grupe, koja upravlja Agrokorom, Fabris Peruško je rekao da ta kompanija zapošljava 50.000 radnika i da je za dve godine uspela da smanji gubitak Agrokora sa 7,8 milijardi evra na 2,1 milijardu evra.\n„Gubitak Agrokora od 7,8 milijardi evra je bio pola hrvatskog BDP-a“, rekao je Peruško.\nOn je kazao da je nova uprava uspela da stabilizuje poslovanje i da je u toku transfer Merkatora u taj sistem.\n„Cilj nam je da se u narednom perioodu usredsredimo na povećanje prihoda“, kazao je on.\nPredsednik uprave Merkatora Tomislav Čizmić kazao je da je ta kompanija najveći maloprodajni lanac u regionu, ali i na lokalnim tržištima.\n„Zapošljavamo 20.300 radnika, a nedeljno pružamo usluge za pet miliona kupaca“, kazao je Čizmić.\nDodao je da je Merkator deo porodice Sberbanke, koja je suvlasnik Agrokora sa 39,2 odsto, i da je „velik zajedno sa tom bankom“.\nJedno reagovanje na “Sberbanka: Postoje uslovi za veću privrednu saradnju Srbije i Rusije”\n30. maja 2019. u 21.41\nJohn Podsta! Eto ko lobira za Sberbank!


Cilj Inicijative za memorijal u Batajnici je da se na mestu gde su u masovne grobnice bila bačena tela stotina nedužnih ljudi i dece osnuje memorijalni centar, kao trajan znak poštovanja prema žrtvama i doprinos pamćenju i širenju istine o zločinima kakvi ne smeju da se ponove.\nKao web projekat, odnosno mesto sećanja u virtuelnom prostoru, Batajnica Memorial Initative pred javnost iznosi činjenice i dokumenta o događajima vezanim za batajničke grobnice i poziva zajednicu da podrži ostvarivanje osnovnog cilja ove inicijative.\nLeševi žrtava prevoženi su sa Kosova do predgrađa Beograda kako bi se sakrili tragovi masovnih zločina i odgovorni zaštitili od izvođenja pred lice pravde. Tajne grobnice su, ipak otkrivene. Istina je izaša na videlo i sada je dužnost svih nas da ne dopustimo da bude gurnuta u zaborav i ponovo skrivena od novih generacija.\nStanovnici Batajnice nisu znali da žive nadomak masovnih grobnica. U tom naselju ni danas ne postoji nijedan znak sećanja na nevine žrtve, neljudski zakopane na terenu koji je Specijalna antiteroristička jedinica MUP Srbije koristila za vežbe u pucanju. Prostor na kojem su bile masovne grobnice i dalje koriste pripadnici MUP Srbije.\nAko delite naše uverenje da se ne možemo ponašati kao da se ništa dogodilo nije, molimo vas da potipišete peticiju za stvaranje batajničkog mesta sećanja.\n*Fotografije kojima je ilustrovan web site prikazuju jednu zamišljenu Batajnicu. Naknadnim intervencijama snimljenim na batajničkim ulicama dodati su detalji koji izražavaju solidarnost lokalne zajednice sa žrtvama, a ne sa zločinima koji su je, bez njenog znanja načinili delom svog monstruoznog plana.


Zlatibor - Košarkaši ABA 2 turnira posetili Stopića pećinu\nZlatiborsku Stopića pećinu, najposećeniji speleološki objekat Srbije (u ovoj godini rekordnih 100.000 turista videlo je njene bigrene kade i druge atrakcije), posetili su i košarkaši klubova iz država regiona koji ovih dana učestvuju na ABA 2 turniru na Zlatiboru.\nTo je prvi od tri turnira regionalne košarkaške ABA 2 lige, započet 9. novembra, a traje do 18. ovog meseca. Domaćini su KK ‘’Zlatibor’’ i opština Čajetina.Učestvuje 14 ekipa iz bivših jugoslovenskih republika, a utakmice se igraju u dvorani Turističko-rekreativnog centra ‘’Zlatibor’’.\nDomaćini turnira u saradnji sa Turističkom organizacijom Zlatibor organizovali su da košarkaši svoje slobodno vreme iskoriste na najbolji način, a jedan od njih bio je obilazak najposećenije Stopića pećine, na 19. kilometru od centra Zlatibora. Pećinu su danas posetili igrači KK “Lovćen” Cetinje i KK “Borac’’ iz Banjaluke, a narednih dana i ostali učesnici turnira biće u prilici da se upoznaju sa ovom zlatiborskom atrakcijom.\nKošarkaši ABA 2 turnira posetili Stopića pećinu X


FBiH: U protekla 24 sata registrirana 454 slučaja COVID-19, prijavljeno 11 smrtnih ishoda - Federalno ministarstvo zdravstva: COVID19\nFBiH: U protekla 24 sata registrirana 454 slučaja COVID-19, prijavljeno 11 smrtnih ishoda\nObjavljeno: 05.11.2021 ; Ažurirano: 19.11.2021\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 1.977 uzoraka, od kojih su 454 pozitivna na COVID-19. Novi slučajevi registrirani su u svim kantonima/županijama u Federaciji BiH.\nU Federaciji BiH do sada su testirana ukupno 927.019 uzoraka, a COVID-19 je potvrđen kod 165.205 osoba.\nU protekla 24h, u Federaciji BiH prijavljeno je 11 smrtnih ishoda, i to u Hercegovačko-neretvanskom, Tuzlanskom i Kantonu Sarajevo.\nS današnjim danom, broj smrtnih ishoda na području Federacije BiH je 6.526.


U Sarajevu svečano otvoreno predstavništvo Crvenog polumjeseca Turske – Crveni križ FBiH\nAutor CK FBiH dana 29/12/2018\nSARAJEVO, BiH - 28. decembar 2018. Uz prisustvo predsjednika Crvenog polumjeseca Turske i potpredsjednik Međunarodne federacije Crvenog krsta i Crvenog polumjeseca (IFRC) za europski region Kerem Kinika, u Sarajevu je danas svečano otvoreno predstavništvo Crvenog polumjeseca Tursku u BiH ( Mustafa Öztürk - Anadolu Agency )\nUz prisustvo predsjednika Crvenog polumjeseca Turske i potpredsjednik Međunarodne federacije Crvenog krsta i Crvenog polumjeseca (IFRC) za europski region Kerem Kinika, u Sarajevu je danas svečano otvoreno predstavništvo Crvenog polumjeseca Turske u BiH.\nEkipe Crvenog polumjeseca iz Turske polovinom novembra ove godine su se aktivno uključile u akciju poboljšanja uvjeta u kojima borave migranti na području Bosne i Hercegovine. U koordinaciji s Crvenim križom BiH, u prihvatnom migracionom centru u nekadašnjoj fabrici rashladnih uređaja BIRA u Bihaću smješteno je 2.300 osoba.\nCrveni polumjesec Turske je u proteklom periodu bio vrlo aktivan na području BiH i drugih zemalja Balkana, ali nije imao svoje predstavništvo u ovoj zemlji. No, današnjom svečanošću i presjecanjem vrpce dobio je i svoje predstavništvo, koje, prema riječima predstavnika ove organizacije, znači još aktivnije djelovanje u BiH.\nPredsjednik Crvenog polumjeseca Turske Kerem Kinik je, odgovarajući na pitanja novinara, istakao kako je u Sarajevu danas otvoreno ukupno 12. predstavništvo Crvenog polumjeseca Turske u cijelom svijetu.\n“Ujedno, ovo je i naše drugo predstavništvo u regiji Balkana, ranije smo otvorili ured u Sofiji. BiH i Sarajevo su nam uvijek bili bliski. Crveni polumjesec je dugo vremena bio prisutan tokom prirodnih katastrofa, ratova, posebno nakon raspada Jugoslavije, uvijek smo bili tu i pomagali stanovnike BiH”, rekao je Kinik, naglasivši kako je Crveni polumjesec Turske ovog puta pružio podršku BiH vezano za problem izbjegličke krize.\nOtvaranjem predstavništva Crvenog polumjeseca u Sarajevu, ova humanitarna organizacija će pojačati svoje aktivnosti u zemlji, naglasio je Kinik te poručio kako će sutra posjetiti Bihać, odnosno obići prihvatni centar s izbjeglicama.\nGovoreći o aktivnostima Crvenog polumjeseca u svijetu, Kinik je nastavio:\n“Turska je do sada prihvatila 4,5 miliona izbjeglica. Dostavljamo pomoć u Iraku, Bangladešu, Mijanmaru, Somaliji, Afganistanu, Pakistanu, u blizu 30 zemalja svijeta. Crveni polumjesec je u prošloj godini dostavio humanitarnu pomoć za blizu 20 miliona ljudi.”\nPredsjednik predsjedništva Društva Crvenog krsta/križa BiH Rajko Lazić u obraćanju je podsjetio kako je između dviju sestrinskih organizacija Crvenog polumjeseca Turske i Crvenog križa BiH prošle godine potpisan ugovor o strateškom partnerstvu te naglasio kako je Crveni polumjesec veoma značajan partner.\n“Mi smo porodica iz Međunarodne federacije Crvenog krsta i Crvenog polumjeseca (IFRC) i vežu nas principi po kojima se mi razlikujemo od svih drugih humanitarnih organizacija. No, rezultat naše saradnje je evo da smo prije 10 dana imali prvi konvoj pomoći za migrante i ja ovom prilikom želim zahvaliti braći iz Crvenog polumjeseca i Republici Turskoj, koja se brine o četiri miliona migranata na svom teritoriju”, poručio je Lazić.\nPodsjetio je kako je kroz strukture Crvenog križa BiH na području BiH do danas spremljeno milion obroka za migrante.\n“Raduje me naša saradnja i dogovor da ćemo, osim brige o migrantima, imati posebnu pažnju i brigu o našim ljudima, koji i danas, 20 godina nakon rata, imaju status raseljenih osoba. Također što ćemo pomoći i onim ljudima u stanju socijalne potrebe”, poručio je Lazić.\nZamjenica ministra civilnih poslova BiH u sektoru za zdravstvo Draženka Maličbegović istakla je kako joj je čast prisustvovati današnjoj svečanosti otvaranja predstavnistva Crvenog polumjeseca Turske u Sarajevu.\n“Posebno mi je drago što se predstavništvo u BiH otvara na 150. godišnjicu od osnivanja Crvenog polumjeseca. Crveni polumjesec i Republika Turska već dugi niz godina pružaju značajnu podršku BiH, tako da je to značajna pomoć za stanovništvo, posebno u kontekstu pitanja izbjegličke krize”, istakla je Maličbegović.\nAmbasador Turske u BiH Haldun Koc naglasio je kako BiH i Turska imaju vrlo bliske i jake veze, a one se očituju i kroz djelovanje brojnih turskih institucija i organizacija koje djeluju u ovoj zemlji. Crveni polumjesec je, kako je rekao, jedna od organizacija koja također djeluje godinama na području BiH, ali dosad nije imao predstavništvo.\n“Sigurni smo da će Crveni polumjesec, nakon što je otvoreno predstavništvo u Sarajevu, nastaviti da na terenu djeluje još aktivnije. Kao što sam rekao, oni su tu prisutni od ranije, ali sada će tu biti prisutni s mnogo većim projektima. Turska je u prethodnom periodu, posebno u periodu katastrofalnih poplava 2014. godina, sa svim svojim organizacijama pružala svaku moguću podršku stanovnicima BiH pogođenim poplavama, bez pravljenja bilo kakvih razlika”, poručio je Koc.\nNaglasio je kako je cilj Turske održivi mir i stabilnost u ovoj zemlji te poželio mnogo uspjeha predstavnicima Crvenog polumjeseca koji će raditi u BiH.\nCeremoniji su prisustvovali i direktor Crvenog polumjeseca Turske Ibrahim Altan, generalni sekretar Crvenog križa BiH Branko Leko, generalni sekretar Crvenog križa Federacije BiH Namik Hodžić, koordinator Crvenog polumjeseca u BiH Goksen Yenigul, zamjenik šefa delegacije MKCK-a u BiH Elmir Camić, predstavnici turskih organizacija koje djeluju u BiH, brojne zvanice i gosti.\nKonvoj humanitarne pomoći turske humanitarne organizacije Crveni polumjesec stigao je 27. novembra u Bosnu i Hercegovinu, a riječ je o pomoći namijenjenoj migrantima koji su smješteni u privremene kampove nakon što na putu ka europskim zemljama nisu uspjeli preći granicu ka Hrvatskoj.


Savet čuva nišku Tvrđavu - juGmedia\nNIŠ – Gradsko veće formiralo je Saveta za revizalizaciju niške Tvrđave kako bi ovaj vredan istorijski spomenik bio sačuvan od daljeg propadanja.\nSavet je sastavljen od zaposlenih u gradskim ustanovama i predstavnika različitih političkih opcija.\nGradonačelnik Zoran Perišić istakao je da je trenutno tvrđava najveći problem i najveća šansa grada.\n„Puno posla nam predstoji oko revitalizacije tvrđave, ali počećemo najpre sa obnovom bedema. Oni su dugi oko 2.200 metara, ali na pojedinim mestima na severnoj strani su potpuno urušeni“, rekao je Perišić.\nOn je dodao da je neophodna je i rekonstrukcija ateljea i krova na Bali-begovoj džamiji.\n„Završava se obnova jedne barutane, ali u planu je i obnova ostalih, kao i apsane. Deo tvrđave, a radi se o prostoru od 22 hektara, biće pokriven sigurnosnim kamerama koje ćemo uskoro početi da postavljamo i u ostalim delovima grada“, izjavio je Perišić.\nPrema njegovim rečima u Tvrđavi će se raditi onoliko koliko para bude bilo, ali da će najveći deo sredstava biti utrošen za čuvanje onoga što već postoji.\n„Naložiću inspekcijama da narednih dana provere zakup lokala u Tvrđavi. Pojedini zakupci radili su intervencije unutar Tvrđave od kojih se diže kosa na glavi. Moramo da ustanovimo ko je dao saglasnost da se kopaju zidovi debeli dva i više metara“, rekao je dr Perišić.\nPrema njegovim rečima grad će napraviti strategiju razvoja niške Tvrđave i plan arheoloških iskopavanja.\n„Za arheološka iskopavanja pokušaćemo da obezbedimo sredstva iz predpristupnih fonodva Evropske unije. Imamo ideju da svakog leta tu budu omladinski arheološki kampovi poput onih koji postoje u mnogim evropskim gradovima“, rekao je Perišić.\nKako je istakao dr Perišić niška Tvrđava je u vlasništu Republike tako da će grad će uz pomoć republičkih ustanova pokuašti da lobira da Tvrđava bude stavljena pod zaštitu Uneska.\nNovim zakonskim rešenjima u krivičnom zakonodavstvu Srbije, čija primena počinje 1. decembra, ukida se kazna zatvora od 30 do 40 godina i uvodi doživotna…\nStižu prve pahulje\nPREMA najavama meteorologa ovo je poslednji sunčani vikend u ovoj godini jer nas od ponedeljka očekuje osetnije zahlađenje koje će sa sobom doneti i…


NATO će morati da proguta gorku pilulu i shvati greške | Novine Toronto\nNATO će morati da proguta gorku pilulu i shvati greške\nHrvatski evroposlanik Tonino Picula rekao je danas da će NATO morati da "proguta gorku pilulu" i da shvati svoje greške, dodajući da je sada prioritet ublažavanje patnji Avganistanaca nakon što je Kabul pao u ruke talibana bez otpora avganistanskih snaga.\nOn je rekao da se 20 godina ulaganja zemalja članica NATO saveza u izgradnju institucija, obuku i opremanje avganistanskih obrambenih snaga u samo nekoliko dana od talibanskog preuzimanja zemlje pokazalo potpuno neefikasnim, prenela je Hina.\n"Mnogi će morati da odgovore na ozbiljna pitanja o tome kako i zašto se to dogodilo", rekao je Picula, koordinator poslaničke grupe Socijalista i demokrata za spoljnu politiku.\nOn je istakao da će NATO, kao savez, morati da proguta gorku pilulu i pokuša da shvati u čemu je pogrešio, ali da je narodu Avganistana sada najpotrebnija pomoć.\n"Danas Avganistanci najviše pate, platili su najveću cenu za taj neuspeh. Naš prioritet mora biti smanjenje njihove patnje, posebno evakuacijom najugroženijih i humanitarnom pomoći za sve potrebe", rekao je on.\nOn je dodao da je potrebno pratiti ponašanje talibana, posebno u oblasti ženskih prava, bezbednosti manjina i borbe protiv medjunarodnog terorizma i istakao da kršenje tih prava mora dovesti do sankcija, diplomatske izolacije i "rezanja svih mogućih oblika pomoći organizacijama povezanim sa vladom".\nPicula je rekao da je zatražen hitan sastanak Odbora za spoljne poslove i Odbora za razvoj Evropskog parlamenta sa šefom evropske diplomatije Žozepom Borelom o pružanju humanitarne pomoći i evakuaciji avganistanskih partnera.


Standardni (opšti) kurs italijanskog jezika - Skola Hellas\nSkola stranih jezika Hellas,odabirom standardnog kursa italijanskog jezika, pruža Vam mogućnost da ga savladate polako, temeljno uz redovno pohađanje i savremeni profesionalni pristup predavanjima. Specifičnost standardnog kursaitalijanskog jezika je u samom sistemu rada, adekvatnoj literaturi, dobro pripremljenom sadržaju nastave i prvenstveno profesionalno pripremljenim predavanjima.\nStandardni kurs italijanskog jezika u centru za strane jezike Hellas traje četiri meseca (nivoi A1,A2),(B1 i B2) u trajanju od 5 meseci,dva puta nedeljno po dva školska časa, što ukupno čini 64 odnosno 72 odslušana časa do završetka jednog nivoa i sest meseci kada su u pitanju nivoi C1 i C2 – 80 školskih časova. Svaki nas polaznik stice pravo na besplatno testiranje,radi utvrdjivanja nivoa znanja,ukoliko se ne radi o pocetnom nivou. Nakon završene nastave, polaznici izlaze na usmeni i pismeni deo ispita, čime obezbeđuju sebi dovoljan broj bodova, kako bi stekli pravo na dobijanje sertifikata!\nA 1 nivo je namenjen svima onima koji ne poseduju nikakvo predznanje italijanskog jezika.Na ovom nivou,polaznici ce imati mogucnost da nauce da pisu,citaju I komuniciraju na italijanskom jeziku,koristeci osnovne fraze, I izraze.\nA 2 nivo je nadogradnju prethodnog nivoa,na kom se polaznici osposobljavaju da pricaju o svojoj porodici,poslu,kao I za snalazenje u prostoru I vremenu.\nB 1 nivo omogućava polazniku da učestvuje u razgovoru. govori. Upotrebom svakodnevne leksike,polaznik stice mogucnos da dosta razume I govori na italijanskom jeziku.U z cesto pisanje eseja na ovom novou,polazniku ce biti data mogucnost da se I pismeno izrazava.\nB 2 nivo je dosta ozbiljniji od prethodnih.Polaznik na ovom nivou poseduje zavidna znanja italijanskog,kao I mogucnost da razume ono što pročita odnosno čuje.\nC 1 nivo je namenjen onim polaznicima koji žele da usavrše znanja ovog jezika. Kurs italijanskog jezika C 1 nivoa omogućava polaznicima da razumeju gotovo sve vrste razgovora, i to bez obzira na njegov tempo, jasnoću i broj govornika koji u njemu učestvuju. Polaznik ovog nivoa ,moze cak da razume I knjizevna dela napisana na italijanskom jeziku\nC 2 nivo je najviši stepen znanja jednogjezika. Polaznik je potpuno ovladao italijanskim jezikom u svim njegovim segmentima.\nKurs italijanskog jezika - Individualna nastava\nKurs italijanskog jezika u okviru individualne nastave namenjen je svima onima koji ne zele da uce u okviru grupe. Osmišljen je tako da se uklop i prilagodi ličnim potrebama polaznika. Prednost kursa italijanskog jezika u okviru grupne nastave je činjenica da se kompletan nastavni proces skraćuje, s obzirom da je rad sa pojedincem drugačiji od rada u grupi.Stoga se individualna nastava preporucuje svima onima koji zele da u sto kracem vremenskom periodu savladaju odredjeni nivo ialijanskog jezika.Dinamiku dolaska,kao I termine kada ce se predavanja odrzavati odredjuje sam polaznik.\nUz dogovor sa profesorom izrađuje se poseban program podređen isključivo Vašim ciljevima. Nakon završenog kursa polaže se test i izdaje se sertifikat za onaj nivo za koji ste pokazali znanje.\nKurs italijanskog jezika - Poluindividualna nastava\nPoluindividualna nastava je vid predavanja koji je u današnje vreme veoma popularan. Rad je prilagođen učenju u manjim grupama(maksimalan broj je 2). Karakteriše ga veća vremenska fleksibilnost, intimnija atmosfera i brži tempo rada. Ovi kursevi italijanskog jezika su najpogodniji za kolege, prijatelje, članove porodica koji bi želeli da uče zajedno.\nKurs italijanskog jezika - Grupna nastava\nVi ste od onih koje vole druženje i zabavu a sviđa vam se ideja da pritom naučite strani jezik. Dobro organizovani časovi italijanskog jezika sa interaktivnim programima omogućiće Vam da na brz i lak način savladate italijanski jezik.\nGrupna nastava u okviru kursa itlijanskog jezika je takodje izuzetno aktuelna.Rad u malim grupama(do 6 polaznika),omogucava potpunu posvecenost profesora svim polaznicima kursa.


Zapažen uspjeh crnogorskih privrednika u Novom Sadu - CdM\nZapažen uspjeh crnogorskih privrednika u Novom Sadu\nMeđunarodni poljoprivredni sajam u Novom Sadu svečano je danas otvoren. Na ovoj reprezentativnoj manifestaciji nastupa 1.518 firmi, institucija i organizacija, a prvi put u istoriji sajam ima i zemlju partnera i zemlju prijatelja, to su Italija i Tunis.\nSajam je izvanredna prilika za sklapanje poslova, promovisanje dostignuća, razmjenu iskustava i podsticanje međudržavne saradnje, što ga čini najprestižnijim agrobiznis događajem u centralnoj i\nProizvodi iz Crne Gore na ovoj značajnoj manifestaciji tradicionalno zavređuju veliko interesovanje posjetilaca sajma, a takva praksa ni sada nije izostala. Naši agro proizvođači su u prilici da, sa\nkolegama iz cijelog svijeta, osnaže poslovne veze i doprinesu povećanju obima razmjenen prehrambenih proizvoda sa inostranstvom.\nCrnogorski privrednici svoje proizvode predstavljaju na zajedničkom štandu koji su organizovali Privredna komora, Ministarstvo poljoprivrede i ruralnog razvoja, Ministarstvo ekonomije, Ministarstvo održivog razvoja i turizma, te Investiciono razvojni fond.\nNaši proizvodi su i ove godine prepoznati po izuzetnom kvallitetu i zavrijedili su 163 nagrade, a priznanja je dobilo 36 crnogorskih proizvođača. Važno je naglasiti da su ove godine domaći proizvodi dobili 34 nagrada više nego 2018, a gledano po sektorima, najviše nagrađenih – 51, je u kategoriji meso i proizvodi od mesa.\nMeđu 36 nagrađenih proizvođača su Mljekara „Srna“ – doo Šljukić Nikšić, koja je osvojila veliki šampionski pehar za vrlo visok kvalitet proizvoda. Srebrni šampionski pehar za vrlo visok\nkvalitet proizvoda dobili su „Mianja“ Cetinje i Gazdinstvo Turčinović. Vinogradari, vinari i proizvođači rakije nagrađeni su velikim šampionskim peharom za organizovani nastup. Crnogorski\nproizvođači zavrijedili su i pet pehara Novosadskog sajma, dvije povelje za kvalitet, tri plakete za kvalitet, dvije diplome sa posebnim priznanjem, 31 veliku zlatnu medalju, 69 zlatnih medalja, 38 srebrnih i jednu bronzanu, a među njima je i osam šampiona kvaliteta.\nPosmatrano po sektorima, crnogorski mesni proizvodi su osvojili 51 nagradu, mlijeko i mlječni 27, žito i proizvodi od žita dvije, jaka alkoholna pića i likeri 34, vina 39, te pčelari 10.\n„Mianja“ Cetinje, uz srebrni šampionski pehar, okitila se i sa četiri velike i sedam zlatnih medalja, a ponijela je i priznanje šampion kvaliteta. a kompaniji „Niksen trade“ pripao je pehar Novosadskog sajma, četiri velike, pet zlatnih, srebrna medalja i priznanje šampion kvaliteta.„Interprodukt“ Cetinje nagrađen je peharom Novosadskog sajma, dobitnik je i tri velike, pet zlatnih i dvije\nsrebrne medalje, a proglašen je i šampionom kvalitetaVeliku zlatnu i srebrnu medalju zavrijedio je „Monstate“, dok je „Marteks“ dobio povelju sajma za kvalitet, jednu veliku, tri zlatne kao i dvje srebrne medalje. „Zrnožitu“ su pripali pehar sajma, zlatna i tri srebrne medalje,\nU kategoriji „mlijeko i mliječni proizvodi“, po osvojenim priznanjima lider je Mljekara „Srna“ čije će prostorije krasiti veliki šampionski pehar sajma, sedam velikih, pet zlatnih, srebrna medalja, a proglašeni su i šampionom kvaliteta. Pehar sajma pripao je danilovgradskoj Sirari „Katunjanka“, kao i pet zlatnih medalja. Ljiljana Janjić, Podgorica, „Dućan sira“ Gornja Bukovica nosilac\nje diplome sa posebnim priznanjem i tri velike zlatne medalje, Sirara „Vulaš“ Cetinje nagrađena je velikom zlatnom medaljom, a Kooperativa „Cijevna“ srebrnom.\nVeliku zlatnu medalju i Šampion kvaliteta , u kategoriji „proizvodi na bazi žita“ dobio je Željko Macanović iz Pljevalja..\nLaureati iz proizvodnje „jakih alkoholnih pića i likera“ Crnogorski vinogradari, vinari i proizvođači rakije su ovjenčani velikim šampionskim peharom. Dragan Turčinović iz Nikšiča dobio je\nsrebrni šampionski pehar, šest zlatnih i sedam srebrnih medalja. Rakija „Trnovača“-šljiva Pljevlja osvojila je zlatnu, a Vinarija „Dabović“ Nikšić srebrnu medalju. Vinarija „Đukić“ Podgorica nagrađena je poveljom sajma za kvalitet te velikom i zlatnom medaljom. Vujica Vuković, Bijelo Polje dobitnik je tri srebrne medalje. Vinarija „Mrkan“ Cetinje osvojila je pehar sajma kao i po dvije\nsrebrne i zlatne medalje. Podrum „Delić“, Herceg Novi dobitnik je zlatne i srebrne medalje. Milivoju Radunoviću iz Berana pripala je bronzanu medalja, a Podrumu vina „Đukić“ Podgorica tri srebrne medalje.\nU kategoriji vina, Podrum „Delić SPG“ Herceg Novi okitio se sa sedam zlatnih i četiri srebrne medalje. Biotehnički fakultet je laureat plakete za kvalitet, proglašen je šampionom kvaliteta i dobio\nzlatnu medalju. Vinariji „Bekov krš“ Virpazar dodijeljene su dvije zlatne medalje, a Vinariji „Dabović“ Nikšić jedna srebrna. Dobitnik tri zlatne i srebrne medalje je Vinarija „Đukić” Podgorica,\ndok je Vinarija „Zavjet“ Virpazar ponijela dvije zlatne medalje. Vinarija „Bojanović“ Podgorica osvojila je zlatnu medalju, a iz istog grada Vinarija „Garac“ dobila je srebrnu medalju. Plaketu\nsajma za kvalitet dobile su dvije podgoričke vinarije „Ivanović“ i „Miranović“. Vinarija “Ivanović je je dobila još i dvije zlatne i srebrnu, a vinarija “Miranović” tri zlatne medalje. Po dvije zlatne i srebrne medalje pripale su Vinariji „Mrkan“ sa Cetinja, dok je podgorička vinarija „Rakčević“ zavrijedila zlatnu medalju.\nŠest crnogorskih pčelara okitilo se odličjima Novosadskog sajma. Dobitnici velike zlatne medalje za med su Radosav Zečević iz Pljevalja, Nenad Nikolić iz Bara, Miodrag Zec Budve i Zoran Radosavović koji je i šamion kvaliteta za planinksi višecvetni med.. Diploma sa posebnim priznanjem pripala je Borislavu Čabarkapi iz Podgorice za propolis kapi uz veliku zlatnu medalju i priznanje šampion kvaliteta. Crnogorska matica doo Danilovgrad zavrijedila je veliku zlatnu medalju za invertovani sirup za prihranu pčela i zlatnu medalju za pogače za prehranu pčela kao i priznanje šampion kvaliteta.\nPosjetioci sajma i izlagači su pokazali veliko interesovanje za proizvode i usluge crnogorskih kompanija „Plantaže“, „Eko Per d.o.o. Diva voda“, „Poljoprivredno Gazdinstvo Macanović“, MI\n„Goranović“, „Rakija Trnovača – Gazdinstvo Krvavac“, “Mesna Industrija Martex“, „Mesna Industrija Niksen Trade Čavor“, „Veterinum“, „Institut Dr. Simo Milošević“ i „Montecargo“.\nDržavno privredna delegacija Crne Gore u kojoj su Dragica Sekulić, ministarka ekonomije, Vlastimir Golubović, predsjednik Privredne komore, državni sekretar u ministarstvu poljoprivrede i ruralnog razvoja Đuro Žugić, predstavnici ministarstava ekonomije i poljoprivrede i čelnici pojedinih kopmanija, 14. maja 2019. godine, kako je planirano, razgovaraće sa Đorđem Milićevićem, potpredsjednikom Pokrajinske Vlade Vojvodine. Nakon sastanka je\npredviđen obilazak sajma. Istog dana, poslije podne, održaće se sastanak predsjednika komora regiona sa predsjednikom Pokrajinske Vlade Vojvodine Igorom Mirovićem.\nNajveća inajznačajnija smotra agrara u centralnoj i jugoistočnoj Evropi trajaće do 17. maja.\nTagsnagrade Novi Sad PKCG poljoprivreda


Tanjug 29. maja 2020. 14:50\nAPATIN/ODŽACI/BAČ 29. maja (Tanjug) – Ministar omladine i sporta Vanja Udovičić obišao je danas sportske klubove u opštinama Apatin, Odžaci i Bač, čime je nastavio akciju obilazaka lokalnih samouprava i doniranja sportske opreme.\n„Apatin je opština koje je dala veliki broj reprezentativaca i olimpijaca, ali opština koja daje neverovatne mogućnost za razvoj rekrativnog, amaterskog, školskog i profesionalnog sporta. Opština je dala veliki akcenat na omladinsku politiku, a hvala predsedniku na povećamom budžetu za sport na 19,5 posto, gde se pokazuju tendencija ulaganja u sport“, rekao je Udovičić novinarima u Apatinu.\n„Moramo da pomognemo lokalne klubove da bismo mogli da se nadamo vrhunskom rezultatu“, rekao je on.\nU Malom Baču ministra su uz lokalne zvaničnike, predsednika opštine Bač Borislava Antonića, direktora Ustanove za sport i rekraciju „Bačka tvrđava“ Bač Gorana Čalića, sekretara sportskog saveza Branislava Mikovicara i predsednik fudbalskog kluba Nemanju Đukića, dočekali fubaleri i treneri FK Mladost.\nMinistar je podsetio da je u poslednje dve godine tri puta bio u poseti Baču, naglašivši da je važno da se čuje sa kakvim ižazovima se suočavaju lokalni klubovi.\n„Kroz živu reč videli smo da možemo mnogo da pomognemo. Jačanjem amaterskog i rekrativnog sporta napreduje celokupni sport“, zaključio je Udovičić.


Izvor\tbbc\tapril 19, 2018\nIstraga će utvrditi da li stanica poštuje "nepristrasnost u vestima i informativnom programu".\nOfkom - regulatorno telo za elektronske medije u Velikoj Britaniji - započeo je sedam istraga u vezi sa radom medijske kuće Rusija danas (Raša Tudej), posle trovanja bivšeg špijuna i njegove ćerke u martu.\nRegulator će istraživati "nepristranost u izveštavanju u informativnim programima i o aktuelnim problemima" ovog ruskog kanala. Portparol Ofkoma rekao je da su "zabeležili značajan porast broja programa koji zahtevaju istragu". Rezultati istraga se očekuju "što je pre moguće". "U skladu sa našim mogućnostima i dužnostima, razmotrićemo sve nove i relevatne dokaze, uključujući i rezultate ovih istraga kao i ponašanje vlasnika licenci ubuduće", dodaje se u saopštenju. Ofkom je takođe potvrdio da istražuje i "tvitove iz publike" u emisiji Aleksa Salmonda za koje je, kako tvrdi regulator, "privremeno utvrđeno da uopšte nisu iz dolazili iz publike". Raša Tudej je u celodnevnom informativnom programu proteklih nedelja izveštavala o slučaju napada nervnim gasom na agenta Sergeja Skripalja i njegovu ćerku Juliju, koji se dogodio 4. marta u Engleskoj. Slogan kanala je "Pitaj više", a cilj ove mreže je da međunarodnoj publici predstavi ruski pogled na događaje u svetu.\n« Rusija: Evo dokaza da je novičok patentiran u SAD Kralj Svazilenda promenio ime svoje zemlje »


Izostala odgovarajuća reakcija pravosudnih institucija\n/ Plus / Društvo / Izostala odgovarajuća reakcija pravosudnih institucija\nFederalna.ba02.12.2018. u 09:10\nČlan Predsjedništva BiH Željko Komšić je zatražio detaljnu analizu dešavanja prilikom postavljanja zastave Republike Srpske kada je Milorad Dodik uručio agreman novoimenovanom ambasadoru Srbije u našoj zemlji. Komšić ne isključuje ni krivičnu odgovornost. Pitali smo u državnom tužilaštvu postoje li istražne radnje u ovom slučaju, ali odgovor nismo dobili. Analitičari tvrde da je zastava samo još jedan slučaj u kojem Dodiku nije utvrđena odgovornost.\n– Ukoliko sistem ne funkicionira, ukoliko ni tužiteljstva ni pravosudni organi ni političari nemaju odgovornost prema građanima, a očito je nemaju, nisu legalisti jer ne poštuju zakone koje oni donose, onda će to kroz evropske integracije morati da popravljaju – zaključuje Karup-Druško.


RTCG - Radio Televizija Crne Gore - Nacionalni javni servis :: Rukomet :: Lasica isprovociran pljunuo navijača, biće novčano kažnjen\n16. 01. 2022. 14:58 >> 15:05 30\nINCIDENT U MAĐARSKOJ\nLasica isprovociran pljunuo navijača, biće novčano kažnjen\nNakon utakmice Crne Gore i Sjeverne Makedonije, na turniru u Mađarskoj, desio se incident u kojem je učestvovao naš krilni igrač Marko Lasica. On i Miloš Vujović su tokom čitavog susreta bili targetirani od makedonskih navijača koji su pokušavali da ih isprovociraju i na kraju su to i uspjeli sa Lasicom.\nOn je nakon razmjene uvreda navijača i naših igrača prišao i pljunuo jednog od makedonskih navijača koji je to pokušao da uradi i njemu nekoliko trenutaka ranije, ali to nije snimljeno.\nZa Lasicu se sprema kazna i to novčana, tako da bi trebalo da nastupi na sljedećem meču protiv Slovenije.\nOno što je dobro je da je Vasko Ševaljević kao kapiten izašao ispred crnogorskih igrača i izvinio se zbog postupka reprezentativca, a slično su uradili i ostali.\nBilo je napeto, ali se sve završilo bez nekih većih posljedica.\nŠto se tiče našeg organizacionog tima oni će se potruditi da od EHF traže zaštitu, kako bi se izbjegle slične situacije u ponedjeljak kada se očekuje takođe veliki broj makedonskih navijača.\nOrganizatori su, čini se, napravili propust, jer je jedan od makedonskih navijača i tokom utakmice pokušavao da makedonskom zastavom, pa čak i rukom dotakne nekog od naših igrača i na kraju se to pretvorilo u incident koji nam nije trebao.\nVlado Perović, TVCG\nSimić: Grci su pokazali srce i zube, ali sada je vrijeme za nas\nPoraz od Grčke, ali imamo rezultat: U "Morači" pada odluka\nPoraz crnogorskih rukometaša, izboreno polufinale


Džonson želi istragu povodom Vilanovih izjava - Sportske.net\nDžonson želi istragu povodom Vilanovih izjava\nDžonson traži hitnu akciju FA Engleske.\n"Želim da FA hitno razmotri taj slučaj, da se pobrine da se takve izjave ne gurnu pod tepih i da pokaže da je odlučan da izbaci rasizam iz fudbala", rekao je Džonson, preneli su britanski mediji.\nNovi trener Vigana Malkom Mekej je pod istragom zbog rasističkih i antisemitskih poruka i uvredljivih izjava na račun Jevereja, zbog čega su se mnogi protivili kada je izabran za trenera engleskog drugoligaša.\nPredsednik Vigana pokušao je da odbrani trenera rekavši da Mekej nije mislio ništa loše i da "misli da Jevreji jure novac više nego bilo ko drugi".\nVilan se izvinio zbog te izjave, ali Džonson želi da FA reaguje.\n"Nažalost takve izjave gospode Vilana i Mekeja su neki od najgorih staromodnih, lenjih i uvredljivih stereotipa koji su se koristili u prošlosti kao osnova zlog anti-semitizma", rekao je Džonson.


pink.rs | ADVOKAT PETRONIJEVIĆ O PRESUDI MLADIĆU: Mehanizam ne utvrđuje činjenice, već osuđuje Srbe!\nPotvrđivanje presude generalu Ratku Mladiću kojom je osuđen na doživotni zatvor, još je jednom pokazalo da pred sudom u Hagu ravnaju teze da su "Srbi krivi za sve", smatra beogradski advokat Goran Petronijević.\nU izjavi Tanjugu Petronijević je naveo je da je ovakva presuda bila očekivana, jer se pred tim sudom vrlo malo utvrđuju činjenice, malo radi o poštovanju pravde i zadovoljenju žrtava.\n"Ovde se radi o ravnanju teze da su 'Srbi krivi sa sve' i da su počinili najveće zločine, a da su drugi bili žrtve, a naravno da svi znamo da tako nije bilo i da je žrtava bilo među svim narodima i vojskama. Ova presuda Mladiću predstavlja potvrdu te teze Mehanizma", decidan je advokat, koji je u pravnom timu odbrane Radovana Karadžića.\nKomentarišući presudu, Petrnijević je istakao to što je predsednica sudskog veća u potpunosti izdvojila svoje mišljenje i po pitanju odgovornosti i po pitanju zaključaka prvostepene presude.\n"Očigledno je bila ili za oslobađanje generala Mladića ili za ukidanje presude i ponovno suđenje", naglasio je advokat.\nSa druge strane, dvojica sudija, od kojih je, kako je rekao, jedan novi član veća, bili su za usvajanje žalbe tužilaštva da se Mladić osudi i za genocid u šest opština i za udruženi zločinački poduhvat koji bi obuhvatio skoro ceo period rata.\n"To je bila velika opasnost za integritet Republike Srpske, odnosno da se realizuje namera da se proglasi genocidnom tvorevinom. Taj plan nije uspeo", naglasio je advokat.\nUkazao je da postoji mogućnost ulaganja zahteva za reviziju ove pravosnažne presude, ali da je glavno pitanje da li će je Mehanizam usvojiti. Petronijević je pojasnio da je za reviziju neopohodna najpre saglasnost predsednika Mehanizma Karmela Ađijusa, koji, kako kaže, "očigledno krši pravila međuanrodnog prava".\nSmatra, međutim, da odbrana Mladića ima dovoljno i procesnih i materijalno pravnih argumenata za reviziju, koja predstavlja vanredni pravni lek i retko se odobrava.\nBRNABIĆ ZA PINK O PRESUDI RATKU MLADIĆU: Haški sud je POLITIČKI SUD! Umesto da doprinese pomirenju, od njega nas je UDALJIO\nUŽIVO NA TV PINK i PINK.RS - SPECIJALNA EMISIJA povodom donošenja presude Mladiću, VUČIĆEVIĆ: Ovo nije presuda, ovo je PRAVNO NASILJE! Ovo nije pravo,\nEPILOG SUĐENJA U HAGU - Presuda Ratku Mladiću ne satanizuje sve Srbe, ali će svet pokušati da nas etiketira kao GENOCIDAN NAROD!


Međunarodni mesec informacione bezbednosti - Odbrani se znanjem BeRiskProtected\nMeđunarodni mesec informacione bezbednosti - Odbrani se znanjem\nVesti Datum: 15.10.2020.\nRegulatorna agencija za elektronske komunikacije i poštanske usluge (RATEL), kao Nacionalni CERT Republike Srbije, i ove godine obeležava međunarodni mesec informacione bezbednosti kampanjom “Odbrani se znanjem”.\nMesec informacione bezbednosti obeležava se širom sveta, a u Evropi je prvi put obeležen 2012. godine, kada je osmišljen slogan „Informaciona bezbednost je zajednička odgovornost“ koji je ujedinio države Evrope u borbi protiv sajber pretnji. Od tada, svake godine, kampanja promoviše ne samo sigurnije korišćenje interneta, već se pružaju i obuke u cilju edukacije krajnjih korisnika i suočavanja sa novim izazovima. U 2019. godini je zabeleženo 525 aktivnosti u 36 država, kada se i Republika Srbija pridružila po prvi put.\nU cilju podizanja svesti građana o značaju informacione bezbednosti Nacionalni CERT na svojoj internet stranici redovno objavljuje novosti, obaveštenja, preporuke, publikacije i brošure o poželjnim i aktuelnim načinima prevencije od bezbednosnih rizika, kao i aktuelnim rizicima i napadima za sve ciljne grupe – građane, privredne subjekte i organe vlasti.\nAktuelna kampanja, između ostalog, obuhvata i niz vebinara tokom meseca oktobra namenjenim malim i srednjim preduzećima i javnim ustanovama.


“Predloženim promenama Ustava država se gura u ambis”\nTribina Advokatske komore Beograda / Foto: FoNet, Nenad Ðorđević\nCilj ustavnih amandmana koje je predložilo Ministarstvo pravde je ostvarivanje potpune kontrole nad pravosuđem i umanjivanje njegove nezavisnosti, saglasni su advokati, tužioci i sudije koji su učestvovali na poslednjoj tribini posvećenoj toj temi u organizaciji Advokatske komore Beograda.\nOkupljeni su naveli da su svesni da će se, od trenutka eventualnog usvajanja neizmenjenog radnog teksta, pravni sistem u Srbiji podeliti u dve kategorije, a da će posledice po pravosuđe i građane biti dugoročne. “A kad uđete u pogrešan voz, svaka stanica je pogrešna, i to je strašno. Ali je u stvari još strašnije ako vam neko kaže da će vas vozom odvesti u Pariz, a odveze vas u Lajkovac, a onda počne da vas ubeđuje da je Lajkovac Pariz. E, to je ono što vređa zdrav razum”, kazao je zamenik predsednika Društva sudija Srbije Omer Hadžiomerović. Sudija Apelacionog suda Miodrag Majić rekao je, navodi N1, da oni koji podržavaju radni tekst imaju lične interese i napomenuo da je siguran u buduću podelu pravništva u Srbiji u dve kategorije. “Ili si raspirivao tu vatru i dodavao na tu stranu, ili si sa većinom poštenog i ozbiljnog pravništva makar govorio – ljudi gurate ovu državu u ambis, ljudi gurate pravosuđe ka potpunom, ako ne fizičkom, onda formalnom završetku”, rekao je Majić. A predsednik Advokatske komore Beograda Vladimir Gajić istakao je da je na osnovu onoga što se čulo kroz predloge amandmana na Ustav o pravosuđu “kristalno jasno da izvršna vlast ne želi da se odrekne svoje moći i jedne vrste komandne uloge koja je već postala tradicija u srpskom društvu kada je u pitanju pravosuđe“. Poverenik za samostalnost tužilaca Goran Ilić kazao je da je nezavisnost tužilaštva uslov svih uslova da bi sudstvo bilo nezavisno. “Ukoliko javno tužilaštvo nije nezavisno, bar kada je u pitanju krivični postupak, nezavisnost pravosuđa je potpuno bezvredna. Ukoliko nemate nezavisnost organa koji je zadužen za pokretanje točkova pravde, onda najvažniji i najosetljiviji slučajevi neće doći na sud ili će tužilaštvo, koristeći sve procesne ili druge mogućnosti, insistirati na nekom krivičnom slučaju iako za to nema nikakvog opravdanja”, rekao je Ilić, a preneo “Insajder”.\nŠta je uopšte smisao javne rasprave, upitao je poverenik za informacije od javnog značaja Rodoljub Šabić i podsetio da je izgubljeno ogromno vreme, a da Ministarstvo pravde nije usvojilo predlog struke da povuče amandmane i krene u postupak od početka.\n"Odsustvo dijaloga i gušenje slobode medija obeležili 2017. u Srbiji"Stefanović: Otkazali smo utakmicu, nismo hteli da tučemo svoje ljude


Vesti, 09.12.2020, 11:00 AM\nNajveći svetski proizvođač elektronike Foxconn, pretrpeo je napad ransomwarea, a napadači navodno zahtevaju otkupninu od 34 miliona dolara.\nPostrojenje Foxconna koje se nalazi u Sijudad Huarezu, u Meksiku, napadnuto je 29. novembra, a napadači su pre nego što su šifrovali sisteme ukrali podatke sa servera kompanije.\nFoxconn je najveći proizvođač elektronike u svetu koji je prošle godine zabeležio prihod od 172 milijarde dolara. Kompanija ima 800 000 zaposlenih širom sveta.\nGlasine da je Foxconn pretpeo napad ransomwarea pojavile su se ranije, ali je tek ove nedelje grupa koja stoji iza ransomwarea DoppelPaymer preuzela odgovornost za napad i objavila na svom sajtu fajlove koje je ukrala sa servera koji pripadaju Foxconnu. Podaci su objavljeni na namenskom sajtu koji je grupa pokrenula ranije ove godine kako bi vršila pritisak na žrtve da plate otkupninu. Među procurelim podacima su poslovni dokumenti i izveštaji, ali nema finansijskih podataka niti ličnih podataka zaposlenih.\nNapadnuto postrojenje je otvoreno 2005. godine blizu granice sa Teksasom, a Foxconn ga koristi za sklapanje i isporuku elektronske opreme u sve regije Južne i Severne Amerike.\nOd napada, veb sajt ovog objekta ne radi a posetiocima prikazuje poruku o grešci.\nKriminali su zahtev za otkupninu ostavili na Foxconnovim serverima, sa linkom za Tor sajt gde se od kompanije zahteva da plati oko 1804 bitkoina, odnosno 34 686 000 miliona dolara.\nKako je izvestio Bleeping Computer, hakeri tvrde da su šifrovali oko 1200 servera u Foxconn North America, ukrali 100 GB podataka, i obrisali 20-30 terabajta rezervnih kopija.\nFoxconn je potvrdio da se napad dogodio i rekao da polako vraćaju svoje sisteme u funkciju. Kompanija je rekla da stručnjaci i nadležne institucije sprovode istragu kako bi se utrdila šteta i odgovorni za napad priveli pravdi.\nGrupa DoppelPaymer poznata je po napadima na Compal, PEMEX, na neke američke gradove, Univerzitet Njukasl, ali je možda najpoznatija po napadu na Univerzitetsku kliniku u Dizeldorfu, koji se tragično završio smrću jedne pacijentkinje kojoj zbog napada nije bilo moguće pružiti pomoć.


Dok se u fabrici sveća u Mejfildu još traga za nestalim radnicima, preživeli su optužili šefove da ih nisu pustili da napuste zgradu iako su to od njih tražili. Šest radnika u skladištu "Amazona" poginulo je kada je tornado pogodio zgradu u kojoj su radili, a uprava kompanije je suočena se pitanjima da li je bilo adekvatnog skloništa i da li je uopšte trebalo da bude večernje smene, s obzirom na upozorenja na loše vremenske prilike.\nKompanija "Amazon" je saopštila da su šefovi vrlo brzo reagovali kako bi osigurali da što više zaposlenih dođe do skloništa. Vozač kamiona, Ostin DŽej Mekiven (26), poginuo je u toaletu, gde su mnogi radnici rekli da su upućeni pošto su dobili hitna upozorenja na mobilnim telefonima. "Amazon" je saopštio da su posle upozorenja svi zaposleni "obavešteni i upućeni da se presele u određeno i označeno sklonište".\nKako se katastrofalni tornado približavao Mejfildu, zaposleni u fabrici sveća su čuli sirene upozorenja i želeli da napuste zgradu, međutim, kako su četvorica od njih rekla medijima, supervizori fabrike su im zapretili da će, ukoliko izađu sa posla pre vremena, dobiti otkaz. Radnici su dodali da je 15 zaposlenih satima molilo šefove da ih puste kući, kako bi se sklonili od nadolazećeg tornada, ali su njihovi zahtevi bili odbijeni. Plašeći se za bezbednost, pojedinci iz fabrike su ipak napustili posao, bez obzira na pretnje. Fotografije sa mesta nesreće postale su simbol neviđenog razaranja tornada.\nSAD Fabrika radnici tornado Kentaki Amazon Ilinois žrtvovani\n10:47 SVI SU OVO ČEKALI: Novak saznao kada kreće odbranu titule na Rolan Garosu!


SADRŽAJ PROGRAMA REFORMI DOŠAO DO MEDIJA: "Integracija BiH u EU i NATO je naš vanjskopolitički cilj" - GlobalCir\nPortal Srpska Info objavio je sadržaj dokumenta Program reformi Bosne i Hercegovine, kojeg je Predsjedništvo BiH usvojilo 19. novembra i koji bi dan nakon potvrđivanja novog saziva Vijeća ministara BiH trebao biti dostavljen u sjedište NATO-a u Briselu.\nU uvodu dokumenta se navodi da je BiH predana poboljšanju odnosa sa NATO-om, bez prejudiciranja konačne odluke o članstvu u toj vojnoj alijansi, što je činjenica koju su ranije, tokom sporenja oko Godišnjeg nacionalnog programa (ANP), isticali i zvaničnici NATO-a.\nU dokumentu se dodaje da će “konačnu odluku” o članstvu u NATO-u donijeti Predsjedništvo BiH i Parlamentarna skupština BiH. Konstatacija da će za članstvo u NATO-u biti potrebna “konačna odluka” govori u prilog nastavka puta naše zemlje ka članstvu u Alijansi, s obzirom na to da je za fazu u kojoj bi naša zemlja došla u situaciju da donosi tu odluku potreban napredak u integracionom procesu.\n– Sve aktivnosti su u skladu sa prijašnjim odlukama Predsjedništva BiH, Vijeća ministara BiH i Parlamentarne skupštine BiH, u skladu sa ustavnim nadležnostima Predsjedništva BiH – navodi se u dokumentu.\nOvim se zapravo potvrđuje opredijeljenost BiH ka članstvu u NATO-u, s obzirom na to da član 84. Zakona o odbrani BiH, kojeg je usvojila Parlamentarna skupština BiH, konstatira da su sve institucije dužne provoditi aktivnosti s ciljem članstva naše zemlje u NATO-u. Na temelju tog zakona je Predsjedništvo BiH podnijelo zahtjev za aktiviranje Akcionog plana za članstvo (MAP).\nU dokumentu se ističe da je BiH “prepoznala euroatlantske integracije kao jedan od svojih vanjskopolitičkih ciljeva”.\n– BiH će nastaviti da razvija svoje odbrambene institucije i Oružane snage BiH, kako bi bile sposobne da izvršavaju zadatke definirane zakonom i podržavaju strateške ciljeve u oblasti sigurnosti i odbrane – navodi se u Programu reformi BiH.\nNaša zemlja je ovim dokumentom preuzela obavezu razvijanja NATO kompatibilnih struktura snaga u skladu sa zahtjevima i kapacitetima, osiguravajući interoperabilnost sa NATO-om i partnerskim snagama. Također se ističe da će koordinacija državnih institucija biti vršena preko Komisije za NATO integracije Vijeća ministara BiH.\nProgram reformi, dokument koji je na sjednici Predsjedništva BiH usvojen 19. novembra ove godine i koji definira odnose naše zemlje s NATO savezom, trebao bi biti poslan u Brisel dan nakon što bude imenovano Vijeće ministara BiH. To znači da, ukoliko na sjednici Predstavničkog doma Parlamenta BiH u ponedjeljak bude okončan taj proces, onda bi Program reformi trebao u NATO biti poslan u utorak.


EXPRES VESTI - Brisel: Terorista držao ženu i dete kao taoce VIDEO\nBrisel: Terorista držao ženu i dete kao taoce VIDEO\nBrisel -- Terorista koji je ranjen i uhapšen u policijskoj akciji u briselskom kvartu Šarbek držao je pre hapšenja kao taoce ženu i dete na stanici gradskog prevoza.\nTo je navedeno na sajtu lista "Libr belžik" koji se poziva na neimenovanog svedoka.\nPrikazan je i snimak načinjen mobilnim telefonom koji je načinio svedok, a na kojem se vidi kako specijalci prilaze detetu koje ustaje i udaljava se od teroriste koji već leži ranjen na zemlji.\nPrvi čovek Šarbeka Bernard Klerfajt je kazao da je uhapšeni bio povezan i sa terorističkim napadima koji su se dogodili u utorak u Briselu i sa sprečenim napadom u blizini Pariza koji je osujećen juče.\nKlerfajt je kazao da su tri eksplozije koje su se čule tokom policijske akcije bile kontrolisane. Jedan od svedoka rekao je za televiziju RTL da je policija prišla osumnjičenom na autobuskoj stanici i zatražila da skine jaknu, kako bi proverili da nema eksploziv vezan oko struka.\nU briselskom kvartu Šarbek danas je bila sprovedena velika operacija policije, a belgijski državni mediji su javili da su se tokom akcije čule dve eksplozije i svedoci su naveli da je bilo pucnjeva iz vatrenog oružja, prenosi AP.\nRojters navodi da je operacija povezana sa jučerašnjim hapšenjem teroriste u Francuskoj koji je spremao napad u toj zemlji.\nU Šarbeku je veliki broj pripadnika specijalne policije, oklopnih vozila i vojnih kamiona.\nViše iz kategorije: « SKANDALOZNO: Erdogan pomoćni tužilac u slučaju protiv novinara\tUbijen visoki lider ID »


Zbog krivotvorenja na GP Maljevac uhapšen muškarac iz Cazina : GPMaljevac.COM\nZbog krivotvorenja na GP Maljevac uhapšen muškarac iz Cazina\nPrema informacijama koje raspolaže GPMaljevac.COM a koje je potvrdila Granična policija Bosne i Hercegocine na svojoj službenoj stranici, prilikom ulaska u Bosnu i Hercrgovinu preko Graničnog prijelaza Maljevac uhapšena je jedna osoba.\nNa Graničnom prijelazu Maljevac pri ulazu u Bosnu i Hercegovinu na dan 25. juna 2021. godine uhapšena je muška osoba inicijala N.V. rođen 1966. godine u Cazinu.\nGranična policija BiH je prilikom kontrole putnih isprava u sistemu ustanovila da je za osobom N.V. rođen 1966. godine raspisana tjeralica, te ga potražuje Općinski sud u Cazinu zbog krivotvorenja isprava.\nNakon što je ustanovljeno da osoba inicijala N.V. ima raspisanu potjernicu zbog krivotvorenja putnih isprava, isti je uhapšena od strane Granične policije Bosne i Hercegovine. Prilikom hapšenja od osobe inicijala N.V., znajući da je počinio krivično djelo “krivotvorenja isprava”, nije bilo opiranja.\nSlužbenici Granične policije Bosne i Hercegovine, državljanina Bosne i Hercrgovine istog su predali službenicima Centra sudske policije Bosne i Hercegovine.\nPodsjećamo, službenici Granične policije Bosne i Hercegovine u proteklom vremenu najviše su uhapsili osoba koje su pokušavale krivotvorenim korona testovima pristupiti zemljama Europske unije. U njihovom pokušaju, Graničnoj policiji Bosne i Hercegovine najviše je pomogao Granična policija Republike Hrvatske.


Nov 12, 2019 United Grupa, Vivacom\nUnited Grupa, vodeći telekomunikacioni i medijski operator u Jugoistočnoj Evropi, vlasnik SBB-a, Telemacha, N1, Nove S, postigla je dogovor o kupovini Vivacoma, najvećeg operatora u Bugarskoj.\nOva akvizicija je druga po redu od marta 2019. godine, kada je investicioni fond BC Partners, sa sedištem u Njujorku i Londonu, kupio United Grupu u jednoj od najvećih transakcija ikad u ovom regionu. Akvizicija će ubrzati rast United Grupe, proširiti njenu geografsku prisutnost i potvrditi njen položaj regionalnog lidera u ovoj industriji. United Grupa već posluje u šest zemalja regiona.\nViktorija Boklag, CEO United Grupe, izjavila je: “Vivacom je kompanija koju predvodi jak menadžment, odlično posluje i vrlo sam uzbuđena što imamo mogućnost da njihovo poslovanje još više ojačamo. Bugarska je privlačno tržište, a ova akvizicija će nam omogućiti da još više diverzifikujemo svoje poslovanje. United Grupa ima odlične rezultate kod ovakvih akvizicija i integracija, sa više od sto kupovina od svog nastanka.”\nNikos Statopulos, Partner u BC Partnersu rekao je: “Kada smo investirali u United Grupu, identifikovali smo njen poslovni model, tehnologiju i regionalno vođstvo kao ključne pokretače organskog rasta, koji dodatno ubrzavaju akvizicije lokalnih kompanija. Zadovoljstvo nam je što ćemo sa Vivacomom dobiti dinamičnog operatora koji posluje na tržištu koje raste, što nam omogućava dalje širenje biznisa u Evropi.”\nSpas Roussev, predsednik Nadzornog odbora Vivacoma, izjavio je: “Ova transakcija je ogroman uspeh i odlična prilika za Vivacom, naše korisnike, kao i samu Bugarsku. Zahvaljujući velikom trudu svih nas, Vivacom je postao jedan od najuspešnijih evropskih operatora. Sada želimo dobrodošlicu novim akcionarima – jednim od najuspešnijih globalnih investitora sa značajnim prisustvom u Evropi i Severnoj Americi, kompaniji BC Partners. Vivacom će odigrati važnu ulogu u budućem razvoju United Grupe, njihovom vodećem telekomunikacionim i medijskom operateru u regionu.”\nKompanije SES i Towercom potpisale višegodišnje produženje ugovora u Slovačkoj\nHUAWEI Roadshow 2021 u Beogradu


Federalno ministarstvo rada i socijalne politike - OBILJEŽEN MEĐUNARODNI DAN OSOBA SA INVALIDITETOM\nU svom obraćanju ministar Drljača je istakao da je 3. decembar, Međunarodni dan osoba sa invaliditetom i da predstavlja dobru osnovu za preispitivanje šta se to u protekloj godini, u okviru ovlasti i odgovornosti utvrđenim zakonima uradilo po pitanju izjednačavanja mogućnosti i unapređenja položaja osoba sa invaliditetom.\nTakođer, potcrtao je opredjeljenost Federalnog ministarstva rada i socijalne politike za saradnju sa organizacijama osoba sa invaliditetom u cilju stvaranja što boljih prilika i kreiranja što boljih rješenja za osobe sa invaliditetom.\nIstaknuto je da se za četrnaest organizacija koje su registrovane na nivou Federacije BiH uz prethodnu saglasnost Federalnog ministarstva rada i socijalne politike već godinama obezbjeđuju osnovna sredstva za funkcionisanje istih iz budžeta Federacije BiH, ali da taj vid finansiranja predstavlja privremeno rješenje i da je nephodno zakonski urediti navedenu oblast. U vezi sa tim, Federalno ministarstvo rada i socijalne politike je pokrenulo aktivnosti, urađen je Nacrt zakona o organizacijama i reprezantativnim organizacijama osoba sa invaliditetom, koji je Vlada Federacije BiH usvojila, a potom uputila u redovnu parlamentarnu proceduru na usvajanje.\nNa kraju obraćanja ministar Drljača zahvalio se u svoje ime i u ime uposlenika Federalnog ministarstva rada i socijalne politike prisutnima na dolasku sa željom da vrijeme od trećeg do trećeg decembra protekne u aktivnostima koje će imati za cilj stvaranje boljeg i pravednijeg društva, društva jednakih mogućnosti za sve osobe sa invaliditetom u Federaciji BiH.